text:
Bible
Na mo grisa pëpë tî dîko Mbëtï tî Nzapä tî mo lâkwê, na lêgê tî kalendriëe sô ë zîa ge ndâli tî mo.
Mbëtï tî Nzapä
Kötä Ïrï Ûse Tî Nzapä[fa na mbi | modifier le wikicode]
I) KÔZO TËNË A mankêe pëpë : wa tî süngö psaume sô atï na ndö tî mbênî nzönî yê, töngana mosoro, sô lo yê tî kângbi ni fadë-fadë mîngi na âmbâ tî lo ! Töngana tî sô mbênî zo na pöpö tî âzo sô agwe na ngunda tî gi nyama, awara wôtoro, na lo yeke dëköngö na terê tî âmbâ tî lo tî gä hîo, tî gbôto mafüta tî âwôtoro nî, na tî te nî ! Dîko versëe ôko, ngâ na versëe ûse, na fadë mo bâa : lo yê âzo kwê, tî sepela Nzapä ! Na versëe ûse, lo dëköngö na âme tî lo-mvenî, tî sepela Nzapä, na même, lo mû kpïngbä zëndo, tî sepela ânde Nzapä zûskâ na lâ tî kwâ tî lo ! Angbâ tî nzere-nzërëngö, lo mû kpïngbä wängö na âzo sö ayeke dîko psaume sô lo sü, tî zîa bê tî âla na zo tî sêse ôko pëpëe ! Tëtî nye ? Ngbanga tî sô, zo ayeke tî lo na ngangü ôko pëpë, tî sôo mbâ tî lo na yâ yê tî ngangü, töngana birä, kobêla, wala kwâ. Na mbâgë ngâ, lo bâa sô, töngana zo akwîi aweê, âyê kwê sô fadë lo yeke bïbê tî lo tî särängö nî ânde, alï dû awe, bîanî. Tëtî tënë sô, fadë zo azîa bê tî lo kwê na ndö mbâ tî lo zo, töngana nye ? Wôtoro sô lo wara, sï lo yeke dëköngö na marä tî kötä ngîâ töngasô sô, ayeke nye ? II) ÂMBÊNÎ ÏRÏ TÎ NZAPÄ ÛSE A) "NZAPÄ TÎ JACOB" Hinhîin ! Wôtoro nî sô, ayeke gï Nzapä ! Mbênî nzapä ndê, tî dûnîa sô pëpëe, me gï "Nzapä tî Jacob" ! Na versëe ukü, lo kîri lo tene : "Ngîâ ayeke na zo sô "Nzapä tî Jacob" ayeke na lo, tî sâra na lo". "Nzapä tî Jacob"... Sô Nzapä wa laâ ? 1) KÖTÏ TÎ "NZAPÄ TÎ JACOB" AYEKE TIRI TËTÎ ÂZO TÎ LO Jacob ayeke zo töngana mbï na mo. Töngasô, yê tî dûnîa awara lo mîngi. Lo gä même ndurü na kwâ, lêgë otâ kwê, me Nzapä ayeke na lo, na akânga lêgë na Esaü, yayâ tî lo, wala na Laban, kôya tî lo, tî fâa lo (dîko Genèse 27 - 35, töngana mo yê). Sô atene pëpë, Jacob ayeke zo tî särängö gï nzönî lâkwê, na yâ finî tî lo ! Ë hînga kwê : Mbëtï tî Nzapä afa lo töngana zo tî hïngö-lê, zûskâ na taâ lâ nî sô Nzapä akîo lo ! Gï na ndo sô laâ sï lo hînga yê sô ïrï nî awü "grâce tî Nzapa", na lo zîa sïönî särängö-yê tî lo bîanî-bîanî. Ndâli tî ndoyêe tî Nzapä tëtî ë âzo tî sïönî töngana Jacob pëpë, fadë zo wa laâ sï asö-kwâ, zo wa ? Sô, "Nzapä tî Jacob" nî laâ : - Lo yeke Kötä Nzapä sô asâra yê kwê, me Lo yeke ndurü na terê tî zo : kôlï, wala wâlï ; mêlengê, wala kötä zo ; wazïngä, wala zo tî mosoro ; kötä zo tî ködrö, wala sêngê zo tî ködrö ; - Lo yeke fâa ngbanga fadë-fadë pëpë na li tî wa-sïökpärï, me Lo gi lêgë tî sôo lo kôzonî na yâ yê tî ngangü awe, sï, fadësô, Lo fa Terê tî Lo polêlê na zo nî, tî gä Wa-bätängö lo tëtî lâkwê-lakwê, gï töngana zo nî ayê ! 2) YÊ ÔKO TÎ KARA "NZAPÄ TÎ JACOB" AYEKE ÔKO PËPËE Mo yê tî ke tênë sô ? Mû mbênî tängo, mo dîko Exode 6 : 1, 3 kôzonî, na fadë mo bâa, sô, Nzapä Lo-Mvenî, Lo fâa serêka na gô tî Lo na Moïse, sêngê-sêngê wakwa tî Lo, Lo tene : "Fadësô, fadë mo bâa yê sô Mbï yê tî sâra na Pharaon ; tëtî atâa lo yê, wala lo yê pëpë, fadë lo zîa âzo tî Mbï, âla gwe ; lo yê, wala lo yê pëpë, fadë lo tumba âla na ködrö tî lo" (versëe 1). Sô ayê tî tene, yê agä ngangü na Pharaon awe bîanî, tëtî kötï tî Nzapä alöndö awe, tî tiri birä na lo ndâli tî Israël. Me mo lütï gï na ndo sô pëpëe, tëtî versëe 3 atene : "Mbï fa terê tî Mbï na Abraham, na Isaac, na Jacob, töngana "Nzapä tî Ngangü Ahön Kwê, me âla hînga Mbï na lêgê tî Ïrï tî Mbï "l'Eternel" pëpëe". Töngana mo gi ndâ tî tënë sô nzönî, fadë mo bâa, sô, Nzapä afa Terê tî Lo na Abraham na â-alë tî lo gï töngana "Nzapä tî Ngangü Ahön Kwê", tëtî a yeke nzönî Lo fa na Abraham, sô, ânzapä tî âkötarä tî lo, sô lo yeke sambêla âla sô, ayeke yê ôko pëpë na lê tî Nzapä tî Yayâ, Lo sô Lo sâra yê kwê ; âla yeke même ânzapä pëpëe, me gï âyingö-sïönî, sô Nzapä atumba âla giriri awe na gbe tî lê tî Lo. Na tî fa taâ Ngangü tî Lo na gïgï, Lo mû Abraham na ködrö tî lo, Ur, Lo gwe na lo zûskâ na Canaan, même na Egypte, na Lo kîri na lo na sîrîrî na Canaan ; Lo mû na lo ndo tî sâra ködrö da, na Lo bata lo na yâ yê kwê, zûskâ lo kwîi na sîrîrî, na yâ mbäkôro tî lo, na pekô tî wâlï tî lo Sara. Lo sâra ngâ na Isaac, mêlengê tî Abraham, töngana sô Lo sâra na babâ tî lo ândö giriri : yê kwê sô Isaac abi mabôko tî lo da, agä gï nzönî na lo, zûskâ na lâ tî kwâ tî lo. Jacob, ûse mêlengê tî Isaac, asâra hïngö-lê : lo nzï ndo tî yayâ na tïtî Esaü, kôzo îtä tî lo tî kôlï, na lo kpë, lo gwe na ndo tî kôya tî lo Laban. Kâ, yê tî hïngö-lê ngâ awara lo, me lo ngbâ tî sâra hïngö-lê ngâ lâkwê, na Nzapä tî babâ tî lo Isaac asâra na lo, na abata finî tî lo na tïtî Laban, ngâ na tïtî îtä tî lo Esaü, zûskâ amû na lo ndo tî dutï ngâ da, na Canaan, sêse tî tarä tî lo Abraham. Birä sô Nzapä tî Ngangü Ahön Kwê atiri na li tî Joseph, mêlengê tî Jacob, akîri aso, ahön yê kwê ! Na Egypte, Joseph asïgï na da tî kânga, na lo gä Kôzo Gbelê-Gbïä tî Pharaon, na babâ tî lo, na tanga tî âîtä tî lo, na âsöngö tî âla kwê, amû pekô tî lo ka na Egypte. Kâ, âla gä ângbâa tî Pharaon. Me Nzapä tî Ngangü Ahön Kwê ayeke leke terê tî Lo, tî zî âla na yâ ngbâa, tî kîri na âla na Canaan, ködrö sô ândö Lo dëbä yângâ tî Lo tî mû na â-alë tî Abraham. Dîko Genèse, sabëtere 12 zûskâ asï na tanga tî sabëtere tî bûku nî kwê (sabëtere 50), na fadë mo-mvenî mo bâa marä tî birä sô Nzapä ahînga tî tiri ndâli tî âzo tî Lo. Mo bâaâ ? Mbênî nzapä ôko na dûnîa, tî sâra kpïngbä yê töngasô ndâli tî âzo sô ayeke sambêla lo, ayeke pëpëe. Lâsô : nye laâ sï akara mo na yâ finî tî mo, nye ? Gbô "Nzapä tî Abraham, tî Isaac, na tî Jacob" töngana taâ Nzapä sô Lo lîngbi tëtî mo, bîrî, lâsô, na kekerêke. Mû bê tî mo kwê gï na Lo ôko, atâa kwâ ayeke ara mo ! Töngana Lo fa na mo marä tî Ngangü tî Lo sô pëpë, mo îri mbï, mo bi kamëlä na lê tî mbï îtâ tî mo. B) FINÎ ÏRÏ TÎ NZAPÄ : "L'ETERNEL" Tî sô nî sô, mo dîko Exode 6 : 2, mo bâa ! Kôzo fängö ïrï sô na zo, laâ ! Na ïrï sô atene : "Zo sô Lo yeke ngbâ na finî, tëtî lâkwê-lâkwê ; lê tî Lo ayeke bâa ânde kwâ lâ ôko pëpëe" ! Sô, yê ? Na mbâgë, Lo yeke Lo tî Ngangü Ahön Kwê ; na mbênî mbâgë ngâ, Lo yeke kwîi ânde lâ ôko pëpëe ! Na töngana Lo yeke ngbâ na finî tëtî lâkwê-lâkwê, sô atene, fadë mabôko tî Lo tî Ngangü Ahön Kwê azîa tî sâra na mo, même tëtî mbênî nzîna-ngbonga ôko, pëpëe ! Bï na lâ, mo yeke na tïtî Lo ! Bï na lâ, lê tî Lo ayeke na ndö tî mo ! Atâa kwîi agä : mo yeke gï na tïtî Lo, tëtî lâkwê-lâkwê ! Mbênî mosoro tî hön "Nzapä tî Jacob", na "l'Eternel", ayeke daâ ? Fadë zo sô ayeke tî Lo, âdëköngö na kötä ngîâ na bê pëpë, ngbanga tî nye ? III) KÖTÄ TËNË TÎ BATA NA BÊ Dîko gï tanga tî âversëe tî psaume sô : a löndö na versëe 6 zûskâ na versëe 10, na fadë mo-mvenî mo bâa âyê kwê sô Nzapä tî Jacob, Nzapä tî Lâkwê-Lâkwê, alîngbi sâra na sêse, na pöpö tî ë zo. Lo yeke tiri birä gï ndâli tî zo ôko pëpëe, me ndâli tî gbâ tî âzo kwê, na ndo sô, na ndo kâ, sô ayeke na yâ pönö. Nî laâ sï mo yeke bâa mabôko tî Lo tî Ngangü Ahön Kwê na ya finî tî mo-mvenî, na ndo sô mo yeke da, ngâ, na yâ finî tî âmbâ tî mo zo, na ndo sô âla ngâ ayeke da. Lo yeke na pöpö tî âsëwä ôko ôko kwê, na Lo yeke ngâ na yâ Eglise tî Lo ; Lo yeke na âwazïngä, ndêngê na ndêngê, tî âködrö ôko ôko kwê na dûnîa, na Lo yeke ngâ na âzo sô ayeke na li tî âködrö ôko ôko kwê, tî mû na âla ngangü, ndarä, na dônzi, tî bata na ködrö tî âla, töngana âla gi âyê sô na mbâgë tî Lo, töngana Joseph na sêse tî Egypte, Moïse na yândo, Josué, ajuge, David, Salomon..., zo na zo na ngoi tî lo. Lo gbânzi nzönî yê tî lo ôko pëpë, na zo sô ahûnda nî na Lo na taâ mäbê. Töngasô mbï hûnda mo, îtä : nye laâ sï mo yê Lo tî mû na mo lâsô, sï mo sâra na kusâra tî Lo na pöpö tî âmbâ tî mo, nye ? Kûku na gbe tî Nzapä tî Jacob, l'Eternel, na mo hûnda Lo na bê-bîanî. Grâce na ndoyêe tî Lo angbâ na mo !
Cet article est une ébauche à compléter, vous pouvez partager vos connaissances en le modifiant


c: text/html

text:
Mehmet Emin Ay Esmaul Hüsna İlahi Sözleri
Mehmet Emin Ay Esmaul Hüsna zikri ilahi
Esmaul Hüsna Ilahi İlahi Sözleri Mehmet Emin Ay
Esmaul Hüsna zikri
Mehmet Emin Ay Esmaul Hüsna Ilahi İlahi Sözleri
Subhaneke ya Allâh tealeyte yâ Rahman ecirnâ minen-nâr bi afvike yâ Rahmân
Subhaneke ya Râhiym tealeyte yâ Kerim ecirnâ minen-nâr bi afvike yâ Rahmân
Subhaneke ya Hâmid tealeyte yâ Hâkim ecirnâ minen-nâr bi afvike yâ Rahmân
Subhaneke ya Mecid tealeyte yâ Melik ecirnâ minen-nâr bi afvike yâ Rahmân
Subhaneke ya Kuddüs tealeyte yâ Selâm ecirnâ minen-nâr bi afvike yâ Rahmân
Subhaneke ya Mümin tealeyte yâ Müheymin ecirnâ minen-nâr bi afvike yâ ahmân
Subhaneke ya Âziz tealeyte yâ Cebbâr ecirnâ minen-nâr bi afvike yâ Rahmân
Subhaneke ya Mütekebbir tealeyte yâ Hâlık ecirnâ minen-nâr bi afvike yâ Rahmân
Subhaneke ya Evvel tealeyte yâ Âhir ecirnâ minen-nâr bi afvike yâ Rahmân
Subhaneke ya zâhir tealeyte yâ Bâtın ecirnâ minen-nâr bi afvike yâ Rahmân
Subhaneke ya Bâri tealeyte yâ Musâvvir ecirnâ minen-nâr bi afvike yâ Rahmân
Subhaneke ya Tevvâb tealeyte yâ Vehhâb ecirnâ minen-nâr bi afvike yâ Rahmân
Subhaneke ya Bâis tealeyte yâ Vâris ecirnâ minen-nâr bi afvike yâ Rahmân
Subhaneke ya Kâdim tealeyte yâ Mukim ecirnâ minen-nâr bi afvike yâ Rahmân
Subhaneke ya Ferd tealeyte yâ Vitr ecirnâ minen-nâr bi afvike yâ Rahmân
Subhaneke ya Nur tealeyte yâ Settâr ecirnâ minen-nâr bi afvike yâ Rahmân
Subhaneke ya Celil tealeyte yâ Cemil ecirnâ minen-nâr bi afvike yâ Rahmân
Subhaneke ya Kâhir tealeyte yâ Kâdir ecirnâ minen-nâr bi afvike yâ Rahmân
Subhaneke ya Melik tealeyte yâ Muktedir ecirnâ minen-nâr bi afvike yâ Rahmân
Subhaneke ya Alim tealeyte yâ Âllâm ecirnâ minen-nâr bi afvike yâ Rahmân
Subhaneke ya Aziym tealeyte yâ Gâfur ecirnâ minen-nâr bi afvike yâ Rahmân
Subhaneke ya Hâlim tealeyte yâ Vedud ecirnâ minen-nâr bi afvike yâ Rahmân
Subhaneke ya Şehid tealeyte yâ Şâhid ecirnâ minen-nâr bi afvike yâ Rahmân
Subhaneke ya Kebir tealeyte yâ Müteâl ecirnâ minen-nâr bi afvike yâ Rahmân
Subhaneke ya Nur tealeyte yâ Lâtif ecirnâ minen-nâr bi afvike yâ Rahmân
Subhaneke ya Semi tealeyte yâ Kefil ecirnâ minen-nâr bi afvike yâ Rahmân
Subhaneke ya Kârib tealeyte yâ Bâsiyr ecirnâ minen-nâr bi afvike yâ Rahmân
Subhaneke ya Hâkk tealeyte yâ Mübin ecirnâ minen-nâr bi afvike yâ Rahmân
Subhaneke ya Râuf tealeyte yâ Râhiym ecirnâ minen-nâr bi afvike yâ Rahmân
Subhaneke ya Tâhir tealeyte yâ Müteâhhir ecirnâ minen-nâr bi afvike yâ Rahmân
Subhaneke ya Mücemmil tealeyte yâ Mufâddil ecirnâ minen-nâr bi afvike yâ Rahmân
Subhaneke ya Müzhır tealeyte yâ Münim ecirnâ minen-nâr bi afvike yâ Rahmân
Subhaneke ya Deyyân tealeyte yâ Sultân ecirnâ minen-nâr bi afvike yâ Rahmân
Subhaneke ya Hânnân tealeyte yâ Mennân ecirnâ minen-nâr bi afvike yâ Rahmân
Subhaneke ya Ehâd tealeyte yâ Sâmed ecirnâ minen-nâr bi afvike yâ Rahmân
Subhaneke ya Hâyy tealeyte yâ Kâyyum ecirnâ minen-nâr bi afvike yâ Rahmân
Subhaneke ya Adl tealeyte yâ Hâkem ecirnâ minen-nâr bi afvike yâ Rahmân
Subhaneke ya Ferd tealeyte yâ Kuddûs ecirnâ minen-nâr bi afvike yâ Rahmân
ecirnâ minen-nâr bi afvike yâ Rahmân

robotstxt: allowed

filter: keep


text:
Bible atene ti lo nyen?
E yeke na “lâ ti nda ni”?
Kiringo tënë ti mo ayeke . .
En
Ên-ën
Mbi hinga ape
Ye so Bible afa
“Na lâ ti nda ni, angoi ti akpale so ayeke ngangu na zo ti kanga bê na yâ ni ayeke duti dä.” (2 Timothée 3:1). Prophétie ti Bible so ague oko na aye so ayeke si laso, afa so e yeke na ngoi ti “lâ ti nda ni”.
Ambeni ye so Bible afa na ndö ni
A yeke hinga lâ ti nda ni na lege ti abira, akota nzara, yengingo ti sese nga na asioni kobela so amû ndo.—Matthieu 24:3, 7; Luc 21:11.
Na ngoi ti la ti nda ni, sarango ye ti azo ayeke ga sioni mingi nga ala yeke voro Nzapa na lege ni ape.—2 Timothée 3:2-5.
Gigi ti kekereke ti azo ayeke duti ande tongana nyen?
Ambeni zo apensé . . . so lâ ti nda ni ayeke hunzi ande na ngoi so a yeke futi sese nga na aye kue so ayeke na ndö ni. Me ambeni zo ni ayeke na beku so dutingo ti ala ayeke ga ande nzoni. Ka mo, mo tene ti mo nyen?
Ye so Bible afa
“Sese ayeke ga ande ye ti azo ti mbilimbili, na ala yeke ngbâ na ndö ni lakue lakue.”—Psaume 37:29.
Ambeni ye so Bible afa na ndö ni
Lâ ti nda ni ayeke hunzi na ngoi so ayeke futi asioni ye kue.—1 Jean 2:17.
Sese kue ayeke ga ande paradis.—Ésaïe 35:1, 6.


text:
Ye so azo so ahon na terê ti yaka apeut ti te (24, 25)
23 “Mbeni koli so yâ ti para ti korobo ti lo afâ wala so a fâ terê ti lo ti koli alingbi ti ga na yâ ti congrégation ti Jéhovah pëpe.+2 “A lingbi molenge so a dü lo na gigi ti mariage aga na yâ ti congrégation ti Jéhovah pëpe.+ Même juska na ahale ti lo so aga na molongo bale-oko ni, mbeni oko alingbi ti ga na yâ ti congrégation ti Jéhovah pëpe.3 “A lingbi zo ti mara ti Ammon wala ti Moab aga na yâ ti congrégation ti Jéhovah pëpe.+ Même juska na ahale ti ala so aga na molongo bale-oko ni, mbeni oko alingbi ti ga na yâ ti congrégation ti Jéhovah pëpe,4 ndali ti so ala mû na ala kobe na ngu lani pëpe na ngoi so ala sigi na Égypte na ala yeke na lege,+ nga ndali ti so ala futa Balaam lani, molenge ti Béor ti kodro ti Péthor na Mésopotamie, ti deba* ala.+5 Me Jéhovah Nzapa ti mo ake ti mä Balaam+ lani. Jéhovah Nzapa ti mo asara si deba ni aga tufa na ndö ti mo,+ ndali ti so Jéhovah Nzapa ti mo aye mo.+6 Na yâ ti gigi ti mo kue, mo gi siriri ti ala pëpe wala nzoni ti ala pëpe.+7 “Mo ke zo ti mara ti Édom pëpe, lo yeke ita ti mo.+“Mo ke zo ti Égypte pëpe, mo yeke lani wande na kodro ti lo.+8 Ahale ti ala so aga na molongo ota ni alingbi ti ga na yâ ti congrégation ti Jéhovah.9 “Tongana mo sara camp na terê ti awato ti mo, mo kpe aye kue so ayeke sioni.*+10 Tongana mbeni koli aga sioni na peko ti so ngu ti terê ti lo ayuru na bï,+ a lingbi lo sigi na yâ ti camp ni na lo kiri dä pëpe.11 Na lakui, lo yeke sukula ngu, na pekoni lo kiri na yâ ti camp ni na ngoi so lâ alinda.+12 Mo zia mbeni ndo nde* na gigi ti camp ni, ti tene mo gue dä.13 Mo zia kpoka na popo ti agbakuru ti mo, si tongana mo gue na kabinë, mo zi dû na kpoka ni, na mo pusu sese na ndö ti saleté so asigi na yâ ti mo,14 ndali ti so Jéhovah Nzapa ti mo ayeke tambela na yâ ti camp ti mo+ ti zi mo nga ti zia awato ti mo na maboko ti mo; camp ti mo adoit ti duti nzoni-kue,+ si lo bâ mbeni ye ti sioni na mbage ti mo pëpe si lo dö mo lo zia pëpe.15 “Tongana mbeni ngbâa akpe wa ti lo si lo si na ndo ti mo, mo kiri na lo na wa ti lo ni pëpe.16 Lo lingbi ti sara kodro na mo na ndo kue so lo soro ti sara kodro dä na yâ ti agbata ti mo. Mo sara pasi na lo pëpe.+17 “Mbeni wali ti Israël adoit ti ga wali-ndumba ti yâ ti mbeni temple pëpe,+ nga mbeni koli na popo ti amolenge ti Israël adoit ti sara ndumba na yâ ti mbeni temple pëpe.+18 Nginza* so a futa na mbeni wali-ndumba wala na mbeni koli so asara ndumba,* mo ga na ni pëpe na yâ ti da ti Jéhovah Nzapa ti mo ti mû ni ndali ti zendo so mo mû, ndali ti so aye use so kue ayeke ye ti sioni mingi na lê ti Jéhovah Nzapa ti mo.19 “Mo zia intérêt pëpe na ndö ti bon so mo sara na ita ti mo,+ atâa na ndö ti nginza, kobe wala mbeni ye nde so mo mû na lo na bon.20 Mo lingbi ti zia intérêt na ndö ti bon so mo sara na wande,+ me mo sara tongaso pëpe na ita ti mo,+ si Jéhovah Nzapa ti mo asara tufa na ndö ti mo na yâ ti ye kue so mo yeke sara na kodro so mo yeke gue ti mû ni.+21 “Tongana mo mû zendo na Jéhovah Nzapa ti mo,+ ku pëpe ti sara ye alingbi na ni,+ ndali ti so Jéhovah Nzapa ti mo ayeke hunda ni na mo biani; tongaso pëpe, a yeke siokpari la mo sara so.+22 Me tongana mo mû zendo pëpe, a yeke siokpari pëpe.+23 Ye so asigi na yanga ti mo, mo sara ye alingbi na ni.+ Mo sara ye alingbi na zendo so mo wani mo mû na yanga ti mo na Jéhovah Nzapa ti mo, tongana offrande so zo amû na bê ti lo wani.+24 “Tongana mo lï na yâ ti yaka ti vigne ti mba ti mo, mo lingbi ti te lê ni alingbi na nzara ti mo,* me mo zia mbeni na yâ ti sakpa ti mo pëpe.+25 “Tongana mo lï na yâ ti yaka ti mba ti mo, mo lingbi ti ko ambeni lê ti kobe ni so abe awe na yâ ti maboko ti mo, me mo fâ ni na zembe pëpe.+


text: 18 Na pekoni, David adiko wungo ti azo so ayeke na terê ti lo, na lo zia na ndö ti ala amokonzi ti azo saki oko saki oko nga na amokonzi ti azo ngbangbo oko ngbangbo oko.+2 David akangbi yâ ti azo ni na groupe ota. Lo zia kozo groupe ni na maboko ti Joab.+ Lo zia use groupe ni na maboko ti Abishaï,+ ita ti Joab nga molenge ti Zéruïah.+ Lo zia ota groupe ni na maboko ti Ittaï+ zo ti gbata ti Gath. Gbia atene na ala: “Mbi kue mbi yeke gue na ala.”3 Me ala tene: “Mo yeke gue pëpe,+ ndali ti so tongana e kpe, azo ni ayeke zia bê ti ala na ndö ti e pëpe. Même tongana ndambo ti aturugu ti e akui, a yeke sara ye oko na ala pëpe, ndali ti so mo oko mo lingbi na azo 10 000 na popo ti e.+ Tongana mo tokua na e azo so ayeke na yâ ti gbata ti mû maboko na e, a yeke duti nzoni mingi.”4 Gbia atene na ala: “Ye so ayeke nzoni na lê ti ala, mbi yeke sara ni.” Tongaso gbia aluti nduru na yanga ti gbagba ti gbata ni, na aturugu ni kue ayeke hon na yâ ti agroupe ngbangbo oko ngbangbo oko nga saki oko saki oko.5 Na pekoni gbia amû yanga na Joab, na Abishaï nga na Ittaï, atene: “Ala sara ye ti ngangu na maseka-koli Absalom pëpe ndali ti mbi.”+ Na ngoi so gbia amû yanga so na amokonzi ni kue na ndö ti Absalom, azo kue amä ni.6 Azo ni ague na yâ ti ngonda ti sara bira na azo ti Israël; ala sara bira ni na yâ ti gbako ti Éphraïm.+7 Kâ na yâ ti gbako ni, azo ti David+ asö benda na ndö ti azo ti Israël,+ na a fâ azo ngangu na lango ni so: azo 20 000 la akui.8 Bira ni amû yâ ti ndo ni kue. Nga na lango ni so, azo so akui na yâ ti gbako ni ayeke mingi ahon ala so a fâ ala na épée.9 Mo ye ti bâ, Absalom atingbi lê na lê na awakua ti David. Absalom ayeke kpe na vuko kororo, na kororo ni ahon na gbe ti mbeni kota keke so amaboko ni ayeke gbani. Li ti lo acalé na popo ti amaboko ti kota keke ni, na tanga ti terê ti lo angbâ na lê ti nduzu.* Vuko kororo ni ahon ti lo.10 Mbeni zo abâ lo, lo ga lo sara tënë ni na Joab,+ lo tene: “Mbi bâ Absalom, li ti lo acalé na yâ ti kota keke.”11 Joab atene na lo: “Na ngoi so mo bâ lo so, mo fâ lo na lê ni lê ni pëpe ngbanga ti nyen? Ka mbi yeke duti na ngia mingi ti mû na mo alê ti nginza ti argent bale-oko nga na ceinture.”12 Me zo ni atene na Joab: “Même tongana a mû na mbi* lê ti nginza ti argent 1 000, mbi peut ti yôro maboko ti mbi na terê ti molenge ti gbia pëpe, ndali ti so e mä yanga so gbia amû na mo, na Abishaï nga na Ittaï. Lo tene: ‘Atâa a yeke zo wa na popo ti ala, ala bâ ndo nzoni na ndö ti maseka-koli Absalom.’+13 Tongana mbi ke yanga si mbi fâ lo,* nyen na nyen kue gbia ayeke mä tënë ni, na mo yeke bata mbi pëpe.”14 Joab atene na lo: “Mbi yeke buba ngoi ti mbi senge senge na terê ti mo ge ngbanga ti nyen?” Tongaso, lo mû akeke ota so yanga ni aza,* lo yôro ni na yâ ti bê ti Absalom so angbâ na fini na yâ ti kota keke ni.15 Na pekoni, azo bale-oko so ayeke yô aye ti bira ti Joab aga apika Absalom juska lo kui.+16 Joab ahûru didi, na azo ni azia ti tomba peko ti azo ti Israël, ala kiri; Joab airi ala ti zia lege ti bira ni.17 Ala mû Absalom ala bi lo na yâ ti kota dû na yâ ti gbako, na ala zia gbâ ti atênë na ndö ti lo.+ Azo ti Israël kue akpe ague na yanga-da ti ala.18 Na ngoi so Absalom angbâ lani na fini, lo mû mbeni pilier lo kpo ni na nduzu na yâ ti Popo-hoto* ti Gbia,+ ndali ti so lo tene: “Mbi yeke na molenge-koli pëpe ti tene iri ti mbi angbâ ti wu na lege ti lo.”+ Ni la lo zia iri ti lo wani na ndö ti pilier ni, na a iri ni Pilier ti Absalom juska laso.19 Ahimaaz,+ molenge ti Zadoc, atene: “Zia mbi kpe, mbi gue mbi fa na gbia sango ti ye so asi so, ndali ti so Jéhovah asara ye na lege ti mbilimbili na gbia tongana lo zi lo na maboko ti awato ti lo.”+20 Me Joab atene na lo: “Mo yeke gue na sango ni so laso pëpe. Mo lingbi ti gue na ni na mbeni lango nde, me laso pëpe ndali ti so molenge ti gbia akui.”+21 Joab atene na mbeni zo ti mara ti Cush,+ lo tene: “Gue mo fa na gbia peko ti ye so mo bâ.” Tongaso, lo kuku na gbe ti Joab na lo mû loro, lo hon.22 Ahimaaz molenge ti Zadoc akiri atene na Joab: “Même nyen la aye ti si, zia mbi nga kue mbi kpe mbi gue na peko ti zo ti mara ti Cush so.” Me Joab atene na lo: “Molenge ti mbi, mo ye ti kpe ti gue ngbanga ti nyen? so mbeni sango ti tene mo fa ni ayeke dä ape so?”23 Lo kiri lo tene: “Même nyen la aye ti si, zia mbi kpe mbi gue.” Tongaso, Joab atene na lo: “Kpe mo gue!” Ahimaaz amû lege so ahon na yâ ti kota ndo so ayeke na terê ti Ngu ti Jourdain, na lo gue ngbii lo hon zo ti mara ti Cush so.24 David ayeke duti na popo ti ayanga ti gbagba use ti gbata ni.+ Sinziri ni+ amonté na ndö ti gbagba ni. Lo yô lê ti lo, lo bâ ndo na lo bâ mbeni zo so ayeke mû loro ti ga.25 Sinziri ni adekongo, lo sara tënë ni na gbia. Gbia atene: “Tongana lo yeke lo oko, mbeni sango la lo yeke ga na ni so.” Na ngoi so lo yeke pusu nduru nduru,26 sinziri ni abâ mbeni zo nde so ayeke mû loro. Lo iri zo ti batango yanga ti gbata ni, lo tene: “Mbeni zo nde ayeke ga nga na loro, lo oko!” Gbia atene: “Lo so nga kue lo yeke ga na mbeni sango.”27 Sinziri ni atene: “Kozo zo so mbi bâ lo so, lo yeke mû loro tongana Ahimaaz+ molenge ti Zadoc.” Tongaso gbia atene: “Lo yeke nzoni zo, lo yeke ga na nzoni sango.”28 Ahimaaz adekongo na gbia, lo tene: “Ye kue ayeke nzoni!” Lo ngbâ lo kuku, lo kpo li ti lo na sese. Na pekoni lo tene: “Zia a sepela Jéhovah Nzapa ti mo, lo so azia na maboko ti seigneur na gbia ti mbi+ azo so alondo ti ke yanga ti* lo.”29 Me gbia ahunda ndo, atene: “Maseka-koli Absalom ayeke senge?” Ahimaaz atene: “Mbi bâ mbeni kota wusuwusu na ngoi so Joab aye ti tokua mbeni wakua ti gbia nga na mbi wakua ti mo, me mbi hinga ye so apassé so pëpe.”+30 Tongaso, gbia ni atene: “Pusu, mo luti ge.” Lo pusu, lo luti.31 Na pekoni, zo ti mara ti Cush asi,+ na lo tene: “Zia seigneur na gbia ti mbi ayamba sango so: Laso Jéhovah asara ye na lege ti mbilimbili na zingo mo na maboko ti azo kue so alondo na bira na terê ti mo.”+32 Me gbia ahunda zo ti mara ti Cush ni, atene: “Maseka-koli Absalom ayeke senge?” Zo ti mara ti Cush ni atene: “Zia awato ti seigneur na gbia ti mbi kue nga na azo kue so alondo ti sara sioni na mo aga tongana maseka-koli so!”+33 Tënë so ayengi gbia, si lo monté na yâ ti chambre so ayeke na ndö ti yanga ti gbagba. Lo yeke tambela, lo toto, lo tene: “Molenge ti mbi Absalom, molenge ti mbi! Molenge ti mbi Absalom! Molenge ti mbi Absalom, tongana mbi la mbi kui fade na place ti mo, ka a yeke nzoni! Aï molenge ti mbi!”+


text: Bia ti David na ngoi so lo yeke kpe ndali ti molenge ti lo Absalom.+3 Jéhovah, ngbanga ti nyen awato ti mbi aga gbani gbani?+Ngbanga ti nyen azo mingi alondo na terê ti mbi?+2 Azo mingi ayeke tene na ndö ti mbi,* atene:“Nzapa ayeke sö lo pëpe.”+ (Sélah)*3 Me mo, Jéhovah, mo yeke vala na terê ti mbi,+mo yeke gloire ti mbi+ nga Zo so ayô li ti mbi+ na nduzu.4 Mbi yeke dekongo na Jéhovah;kâ na hoto ti lo so ayeke nzoni-kue,+ lo yeke kiri tënë na mbi. (Sélah)5 Mbi yeke tï ti lango;nga mbi yeke zingo na siriri,ndali ti so Jéhovah angbâ ti mû maboko na mbi.+6 Mbi sara pëpe mbeto ti azo saki bale-oko, saki bale-okoso alondo na terê ti mbi mbage na mbage.+7 Jéhovah, mo londo! Mo sö mbi,+ Nzapa ti mbi!Mo yeke pika ande ngbangba ti awato ti mbi kue,mo yeke kungbi ande pembe ti azo ti sioni.+8 Jéhovah la ayeke sö zo.+Tufa ti mo ayeke na ndö ti azo ti mo. (Sélah)


text:
Yenga ti 24-30 avril
Jérémie 29-31
Bia 151 na sambela
Atënë ti tongo nda ni (ahon pn. 3 pëpe)
ANZONI YE SO AYEKE NA YÂ TI BIBLE
“Jéhovah atene lani kozo awe tënë ti fini mbele”: (pn.10)
Jér 31:31—A fa tënë ti fini mbele angu ngbangbo mingi kozoni (it-1 l. 80 par. 5-6)
Jér 31:32, 33—Fini mbele ayeke nde na mbele ti Ndia (jr l. 173-174 par. 11-12)
Jér 31:34—Fini mbele amû lege ti pardonné asiokpari biani biani (jr l. 177 par. 18)
-
Gi anzoni ye so ayeke na yâ ti Bible: (pn. 8)
Jér 29:4, 7—Ngbanga ti nyen Jéhovah ahunda na aJuif so a gue na ala lani na Babylone ti “gi ti sara si siriri amaï” kâ? Ye so afa nyen na e? (w96-F 1/5 l. 11 par. 5)
Jér 29:10—Na lege wa versê so afa so aprophétie ti Bible ayeke tâ tënë? (g 6/12 l. 14 par. 1-2)
Nyen la dikongo Bible ti yenga so afa na mo na ndö ti Jéhovah?
Ambeni nzoni ye wa la mo wara na yâ ti dikongo Bible ti yenga so?
-
Dikongo Bible: (ahon pn. 4 pëpe) Jér 31:31-40
MAÏ AKODE TI FANGO TËNË TI MO
Kozo tingbingo terê: (ahon pn. 2 pëpe) Mt 6:10. Fa tâ tënë ni.
Vizite: (ahon pn. 4 pëpe) És 9:6, 7; Apc 16:14-16. Fa tâ tënë ni.
Diskur: (ahon pn. 6 pëpe) w14 15/12 l. 21. Mama-tene ni: So Jérémie atene Rachel atoto amolenge ti lo, lo ye lani ti tene nyen la?
GIGI TI E TI CHRÉTIEN
Adango bê ndali ti kota bungbi ti lango ota: (pn. 15.) Diskur. Kiri na ndö ti akota tënë ti Mbeti ti bungbi: Kusala ti e nga na gigi ti e ti Chrétien, ti avril 2016, Adango bê ndali ti kota bungbi ti lango ota na Kapa ti tisango azo na kota bungbi ti lango ota. Zia vidéo Adango bê ndali ti kota bungbi ti lango ota. (A yeke na ndö ti compte so a zia ndali ti a-ancien, gue na MULTIMÉDIA.) Wa ababâ na amama ti sû anumero ti téléphone ti ala na peko ti abadge ti amolenge ti ala. Ye so a yeke mû maboko na aita ti yambango azo ti wara babâ na mama ti amolenge so agirisa. Zia nzara ti kota bungbi ti lango ota ti ngu 2017 na bê ti azo.
Mandango Bible ti Congrégation: (pn. 30) kr chap. 11 par. 22-28, encadré Royaume ni ayeke biani tâ ye na lê ti mo?”
Kiri kete na ndö ti ye so ala manda nga fa ye so ala yeke bâ na yenga ti peko (pn. 3)
Bia 120 na sambela


text:
Bible Coloriage Coloring Coloriage Bible Ancien Testament
bible coloriage coloring coloriage bible ancien testament.
silhouettes patchwork and preschool bible coloriage bibliques imprimer daniel noel,coloriage biblique ancien testament bible a imprimer gratuit,coloriage bible ancien testament a imprimer pdf sports sins,coloriage bible ancien testament biblique gratuit imprimer pdf lessnet,bible a 8 s coloriage imprimer pdf biblique ancien testament,collection coloriage bible noel biblique ancien testament a imprimer,coloriage bible noel la bibliques imprimer biblique gratuit,coloriage biblique gratuit imprimer bible noel la nouveau testament,coloriage biblique a imprimer gratuit bible pdf grands passages la bib blog bibliques,bible coloriage pdf gratuit daniel.


text:
CHAPITRE 11
Jean Baptiste aleke lege
MATTHIEU 3:1-12 MARC 1:1-8 LUC 3:1-18 JEAN 1:6-8, 15-28
JEAN AFA TËNË NGA LO BATIZE AZO
GBÂ TI AZO AWARA BATÊME, ME AMBENI APE
Ngu 17 ahon fadeso awe, na peko ti so Jésus ahunda lani tënë na awafango ye na temple, na ngoi so lo yeke lani gi na ngu 12. E yeke fadeso na popo ti nze ti mars na avril ti ngu 29 ti ngoi ti e. Gbâ ti azo ayeke sara tënë mingi na ndo ti Jean, so ayeke fami ti Jésus. Jean ayeke fa lani tënë na yâ ti akodro kue so ayeke na mbage ti est ti Ngu ti Jourdain.
Na bango Jean tongaso nga na fason ti sarango tënë ti lo, kite ayeke dä ape so lo yeke nde mingi. Lo yeke yü lani mbeni bongo so a sara ni na kuä ti tere ti chameau na lo kanga yâ ti lo na mbeni ceinture so a sara ni na poro ti tere ti nyama. Agbadora nga na mafuta ti otoro la ayeke kobe ti lo. Tënë ti nyen la lo yeke fa lani? Lo yeke tene: “Azo, ala changé bê ti ala, ngbanga ti so Royaume ti yayu aga nduru awe.”—Matthieu 3:2.
Atënë ti Jean apika lani bê ti azo so aga ti mä lo. Gbâ ti ala abâ so a lingbi ala changé bê ti ala, so ti tene ti changé bango ndo ti ala nga na lege ti ala, nga ti kiri ti sara encore pëpe asioni ye so ala yeke sara ândö. Azo so aga lani ti mä Jean ayeke azo ti “Jérusalem, ti akodro nde nde kue ti Judée nga na ti akodro kue so ayeke na tere ti Ngu ti Jourdain”. (Matthieu 3:5). Gbâ ti azo so amä lani Jean achangé bê ti ala. Ti batize ala, lo yôro ala kue na yâ ti Ngu ti Jourdain. Ngbanga ti nyen?
Jean abatize lani azo ti fa so azo ni achangé bê ti ala ndali ti asioni sarango ye ti ala so ague nde na Mbele ti Ndia so Nzapa amû lani na ala (Kusala 19:4). Me, a yeke ala kue la lo batize ape. Na ngoi so ambeni akota zo ti aJuif, so ayeke aFarizien nga na aSadducéen, aga na mbage ti lo, Jean airi ala lo tene ala yeke “amolenge ti asioni ngbo”. Lo kiri lo tene: “Ala sara aye so afa so ala changé bê ti ala. Zia ala tene na bê ti ala pëpe: ‘Babâ ti e ayeke Abraham,’ ndali ti so mbi tene na ala so Nzapa alingbi ti mû atênë so ti sara si aga amolenge ti Abraham. Dö ayeke na gere ti akeke awe. Tongaso keke oko oko kue so alë nzoni lengo pëpe, a yeke dë ni na sese na a bi ni na wâ.”—Matthieu 3:7-10.
Teti so azo ayeke mä lani Jean mingi, nga lo yeke fa angangu tënë na lo yeke batize azo mingi, ambeni zo atokua aprêtre na aLévite ti ga ti hunda lo atene: “Mo yeke zo wa?”
Jean atene na ala: “Mbi yeke ti mbi Christ ape.”
Ala ngbâ atene: “Ka mo yeke zo wa? Mo yeke Élie?”
Lo kiri tënë na ala, lo tene: “Mbi yeke Élie ape.”
Ala hunda lo atene: “Mo yeke Prophète so a tene lo yeke ga so?” Ala hunda tongaso ngbanga ti so ala ye ti hinga wala lo la lo yeke kota Prophète so Moïse asara lani tënë ti lo.—Deutéronome 18:15, 18.
Lo tene na ala, lo tene: “Ên-ën!”
Me so kue gbä, ala kiri ahunda lo atene: “Mo yeke ti mo zo wa? si e lingbi ti kiri tënë na azo so atokua e. Mo tene nyen na ndo ti mo wani?” Jean angbâ atene na ala atene: “Mbi yeke go ti mbeni zo so ayeke dekongo na yâ ti benyama, atene: ‘Ala sara si lege ti Jéhovah aduti droit,’ gi tongana ti so prophète Ésaïe atene lani.”—Jean 1:19-23.
Ala kiri ahunda lo atene: “So mo yeke Christ ape, wala Élie ape, wala Prophète ni ape so, ka ngbanga ti nyen si mo yeke batize azo?” Lo kiri tënë na ala, lo tene: “Mbi batize azo na yâ ti ngu. Me, mbeni zo ayeke na popo ti ala so ala hinga lo ape, lo so ayeke ga na peko ti mbi.”—Jean 1:25-27.
Biani, Jean ahinga lani so kua ti lo ayeke ti tene lo mû maboko na azo ti wara mbeni nzoni bango ndo so ayeke sara si ala yeke yeda ande na Messie ni, so ayeke ga ande Gbia. Na ndo ti Messie ni, Jean atene: “Lo so ayeke ga na peko ti mbi ayeke ngangu ahon mbi, mbi kpa pëpe ti zi poro na gere ti lo.” (Matthieu 3:11). Jean atene même atene: “Lo so ayeke ga na peko ti mbi ahon kozo na mbi, ngbanga ti so lo bâ gigi kozo ti mbi.”—Jean 1:15.
Ni la, tënë ti Jean so lo tene, “Azo, ala changé bê ti ala, ngbanga ti so Royaume ti yayu aga nduru awe”, atï lani na ngoi ni (Matthieu 3:2). Tënë ti lo ayeke lani tongana mbeni gbotongo mê, ti fa na azo so Jésus Christ, Gbia so Jéhovah atokua lo, aye ti komanse ti sara kua awe.


text:
TOUR TI BA NDO (TI MANDANGO NI) Décembre 2015
Na yâ ti Tour ti Ba Ndo so a yeke wara aye ti manda ti lango oko ti si na lango 28 ti février, ngu 2016.
Mo dabe ti mo na ni?
Bâ wala mo dabe ti mo na a-article ti Tour ti Ba Ndo so asigigi na yâ ti andangba nze omene ti ngu 2015.
Jéhovah, Nzapa so ayeke sara tënë na azo
So Nzapa asara kua na ayanga ti kodoro nde nde ti fa apensé ti lo na e afa na e mbeni kpengba tâ tënë.
Mbeni Bible so a yeke ngangu ape ti mä yâ ti atënë ni nga so andu bê
Akpengba ye ota so amû maboko na komite so ayeke bâ tënë ti kiringo na peko ti Bible ti Fini.
Mbeti ti Nzapa ti Fini dunia so a kiri a leke atënë ti yâ ni na ngu 2013
Ambeni kota tënë wa la achangé ni na yâ ti Bible ti Fini dunia so a kiri a leke yâ ni na ngu 2013?
Sara kua nzoni na tënë ti yanga ti mo
Tongana nyen la tapande ti Jésus alingbi ti mû maboko mo ti hinga ngoi so alingbi mo sara tënë, ye so mo lingbi ti tene nga na fason ti tenengo ni?
Jéhovah ayeke mû na mo ngangu
A lingbi e bâ azo so kobela awoko ala tongana nyen? Nyen la a lingbi e sara ndali ti ala?
GIGI TI MBENI ZO
Fadeso mbi yeke na siriri na Jéhovah nga na mama ti mbi
Na ngoi so azia lege ti vorongo akotara ti lo, lo na mama ti lo amä tere ape. Nyen la lo sara si ala akiri aduti na siriri?
Index ti atënë so a bâ na yâ ti a-Tour ti Ba Ndo ti ngu 2015
Molongo ti ambeni article so ayeke na yâ ti Tour ti Ba Ndo ti fango na tënë na ti mandango ni.


text:
Yenga ti 30 janvier–5 février
ÉSAÏE 43-46
Bia 33 na sambela
Atënë ti tongo nda ni (ahon pn. 3 pëpe)
ANZONI YE SO AYEKE NA YÂ TI BIBLE
“Jéhovah ayeke Nzapa ti tâ prophétie”: (pn. 10)
És 44:26-28
—Jéhovah afa na lege ti prophétie so a yeke kiri ti leke Jérusalem nga na temple ni, na iri ti zo so ayeke mû ande Babylone na ngangu ayeke Cyrus (ip-2 l. 71-72 par. 22-23)
És 45:1, 2
—Jéhovah afa anzene nzene ye na ndo ti mungo Babylone ni (ip-2 l. 77-78 par. 4-6)
És 45:3-6
—Jéhovah afa ndani so lo mû Cyrus ti mû Babylone na ngangu (ip-2 l. 79-80 par. 8-10)
-
Gi anzoni ye so ayeke na yâ ti Bible: (pn. 8)
És 43:10-12
—Na lege wa azo ti Israël aga mbeni mara ti atémoin ti Jéhovah? (w14 15/11 l. 21-22 par. 14-16)
És 43:25
—Ndali ti kota raison wa la Jéhovah ayeke zi akengo ndia? (ip-2 60 par. 24)
Nyen la dikongo Bible ti yenga so afa na mbi na ndo ti Jéhovah?
Aye wa la ayeke na yâ ti dikongo Bible ti yenga so, so mbi lingbi ti sara kua na ni na fango tënë?
-
Dikongo Bible: (ahon pn. 4 pëpe) És 46:1-13
MAÏ AKODE TI FANGO TËNË TI MO
Kozo tingbingo tere: (ahon pn. 2 pëpe) lc. Fa tënë na mba ti mo ti place ti kua wala ti ekole na alege kue so azi.
Vizite: (ahon pn. 4 pëpe) lc. Zia mbeni tënë ndali ti vizite ti peko.
Étude: (ahon pn. 6 pëpe) jl ye ti manda 4
GIGI TI E TI CHRÉTIEN
E hinga tongana nyen so atënë ti Bible ayeke tâ tënë?: (pn. 15) Zia vidéo E hinga tongana nyen so atënë ti Bible ayeke tâ tënë? Na pekoni sara lisoro na ndo ti ahundango ndo so ge: Tongana nyen la e lingbi ti sara kua na vidéo so na ngoi so e yeke fa tënë na alege kue so azi, na ndo so azo ayeke dä mingi nga da na da? Aye ti nzoni wa la mo wara na sarango kua na vidéo so?
Mandango Bible ti Congrégation: (pn. 30) kr chap. 7 par. 19-23, encadré “JW.ORG,” tableau “Ambeni kode so a sara na kusala ti fa na tënë,” kiri na ndo ti encadré “Royaume ni ayeke biani tâ ye na lê ti mo?
Kiri kete na ndo ti ye so ala manda nga fa ye so ala yeke bâ na yenga ti peko (pn. 3)
Bia 103 na sambela


text:
YE TI MANDA 6
Beku wa ayeke dä teti azo so akui awe?
1. Nzoni tënë wa ayeke dä teti azo so akui awe?
Na ngoi so lani Jésus asi na Béthanie so ayeke nduru na Jérusalem, kamarade ti lo Lazare akui asara lango osio awe. Jésus na aita ti Lazare, Marthe na Marie, ague na ndo so a lu kuâ ni dä. Hio tongaso, gbâ ti azo abungbi. Tara ti bâ nzerengo tere ti Marthe na Marie na ngoi so Jésus azingo Lazare na kuâ!—Diko Jean 11:21-24, 38-44.
Marthe ahinga kozoni awe nzoni tënë na ndo ti akuâ. Na lege ti Mbeti ti Nzapa, lo hinga so Jéhovah ayeke zingo ande azo so akui awe ti kiri ti duti na fini na ndo ti sese.—Diko Job 14:14, 15.
2. Dutingo ti azo so akui awe ayeke tongana nyen?
A leke zo na pupu-sese (Genèse 2:7; 3:19). Mbeni âme so ayeke kui pëpe ayeke na yâ ti tere ti e pëpe. E yeke azo ti mitele, tongana e kui mbeni mbage ti tere ti e ayeke ngbâ na fini pëpe. Tongana e kui, mongoli ti e nga kue akui, na e hinga ye oko pëpe. A yeke ndani la na peko ti so a zingo Lazare na kuâ, lo sara tënë oko pëpe na ndo ti ye so asi na lo na ngoi so lo kui ndali ti so akuâ ahinga ye oko pëpe.—Diko Psaume 146:4; Zo-ti-fa-tene 9:5, 6, 10.
Nzapa ayeke sara sana na azo na lê ti wâ na peko ti kuâ ti ala? Teti so Bible afa so akuâ ahinga ye oko pëpe, a yeke polele so tënë ti enfer ti wâ ayeke tënë ti wataka so asara si azo ayeke bi tënë na ndo ti Nzapa gi senge senge. Tënë ti sarango sana na azo na yâ ti wâ ayeke mbeni ye so Nzapa aye ni oko pëpe.—Diko Jérémie 7:31.
3. Akuâ alingbi ti sara tënë na e?
Zo so akui alingbi ti sara tënë wala ti mä ndo pëpe (Psaume 115:17). Me ambeni sioni ange ayeke dä so alingbi ti sara tënë na azo ti fa so a yeke azo so akui awe so la ayeke sara tënë so (2 Pierre 2:4). Jéhovah ake na e ti gi ti sara tënë na akuâ.—Diko Deutéronome 18:10, 11.
4. A yeke zingo ande azo wa?
A yeke zingo ande azo kutu mingi mingi so ayeke na yâ ti dû ti kuâ ti wara fini na ndo ti sese. A yeke zingo même azo so lani ahinga Nzapa pëpe si ayeke sara aye ti sioni.—Diko Luc 23:43; Kusala 24:15.
Azo so a yeke zingo ala ande ayeke wara lege ti manda tâ tënë na ndo ti Nzapa nga ti fa so ala mä na bê na Jésus na lege so ala yeke mä yanga ti lo (Apocalypse 20:11-13). Azo so azingo si asara ye ti nzoni ayeke ngbâ ande na fini teti lakue lakue.—Diko Jean 5:28, 29.
5. So Jéhovah ayeke zingo akuâ afa nyen na e na ndo ti lo?
Nzapa atokua Molenge ti lo ti kui ndali ti e si beku ayeke dä teti azo so akui awe. Tongaso, zingongo azo na kuâ afa na e ndoye ti Jéhovah nga na kota nzobe ti lo. Na ngoi ti zingongo ti azo so akui, zo wa la mo yeke ku kungo ti bâ lo?—Diko Jean 3:16; aRomain 6:23.


text:
CHAPITRE 71
A-Farizien adë gaba na koli so ayeke lani waziba
AFARIZIEN ADË GABA NA KOLI SO AYEKE ÂNDÖ WAZIBA
AMOKONZI-NZAPA AYEKE “AWAZIBA”
A-Farizien ake ti yeda so a yeke Jésus la asara si koli so, so ayeke lani waziba so, abâ ndo. Tongaso, ala iri babâ na mama ti koli ni. Ababâ na mama ni ahinga so a peut ti ‘tomba ala na yâ ti synagogue’ ndali ti tënë ni (Jean 9:22). A yeke duti ande ngangu mingi na sewa ni, tongana a kangbi ala na tanga ti amba ti ala aJuif. Sewa ni apeut ti wara kpale ti nginza na pekoni.
A-Farizien ahunda atënë use na babâ na mama ni atene: “Molenge ti ala so ala tene ala dü lo waziba so la? A sara tongana nyen si lo yeke bâ ndo fadeso?” Babâ na mama ni akiri tënë atene: “E hinga so molenge ti e la nga e dü lo waziba. Me e hinga ye so asara si lo yeke bâ ndo fadeso ape; wala zo wa la azi lê ti lo ni, e hinga nga ape.” Même si molenge ni afa na ala ye so apassé, babâ na mama ni afa so ala sara ye na hange na ngoi so ala tene: “Ala hunda lo. Lo ga koli awe. Lo lingbi ti sara tënë lo wani.”—Jean 9:19-21.
Tongaso, aFarizien ni airi koli ni ti ga, na ala zia mbeto na yâ ti lo na tenengo na lo so ala yeke na ambeni ye so afa so Jésus ayeke mbeni nzoni zo ape. Ala tene na lo atene: “Mû gloire na Nzapa. E hinga so koli so ayeke wasiokpari.” Sân ti ke tene ti ala ni, koli ni atene: “Wala lo yeke wasiokpari mbi hinga ti mbi ape.” Me, lo ngbâ lo tene: “Ye so mbi hinga ni ayeke so: mbi yeke ândö waziba, me fadeso mbi yeke bâ ndo.”—Jean 9:24, 25.
Me, teti so ala ye ti tene tënë ni angbâ gi ge tongaso ape, aFarizien ni atene: “Nyen la lo sara na mo? Lo zi lê ti mo ni tongana nyen?” Na yâ ti kiringo tënë ti lo, koli ni afa so lo yeke na mbeto ape, lo tene: “Mbi tene ni fade na ala awe, me ala mä ni ape. Ngbanga ti nyen la ala ye ti kiri ti mä ni? Ala nga kue ala ye ti ga adisciple ti lo?” Na kota ngonzo na bê ti ala, aFarizien atene na lo: “Mo la mo yeke disciple ti koli so, me e yeke ti e adisciple ti Moïse. E hinga so Nzapa asara tënë ândö na Moïse. Me ti koli so, e hinga ndo so lo londo dä ape.”—Jean 9:26-29.
Koli ni ahinga li ti lo encore na tënë ni ape, ni la lo tene: “Ye so mbi gi li ti mbi dä gbä ayeke so: Ala hinga ndo so lo londo dä ape, me lo zi lê ti mbi.” Na pekoni, lo ngbâ lo sara mbeni tënë so ala peut nga ti ke ni ape na so afa zo wa la Nzapa ayeke mä lo. Koli ni atene: “E hinga so Nzapa ayeke mä awasiokpari ape, me tongana mbeni zo akpe mbeto ti Nzapa na lo sara ye so bê ti Nzapa aye, Nzapa ayeke mä lo. Ade a mä lâ oko ape so a zi lê ti mbeni zo so a dü lo waziba.” Na nda ni, lo ngbâ lo tene: “Tongana fade koli so alondo na Nzapa ape, ka lo lingbi ti sara ye oko ape.”—Jean 9:30-33.
Teti so ala hinga nga tënë so ala peut ti tene na ndo ni ape, aFarizien ni azonga lo, ala tene: “A dü mo na ngbongboro tere ti mo kue na yâ ti siokpari, me mo yeke fa ye na e?” Ala ngbâ abi lo na gigi.—Jean 9:34.
Tongana Jésus amä tënë ti ye so apassé, lo wara koli ni na lo hunda, lo tene: “Mo mä na bê na Molenge ti zo?” Koli ni atene: “Kota zo, lo yeke zo wa? ti tene mbi mä na bê na lo.” Jésus atene na koli ni polele atene: “Mo bâ lo awe, lo la lo yeke sara tënë na mo so.”—Jean 9:35-37.
Koli ni atene: “Seigneur, mbi mä na bê na lo.” Ti fa so lo yeke na mabe nga lo mû nengo na Jésus, koli ni atï na sese na devant ti Jésus, na Jésus angbâ atene na lo atene: “A yeke ndali ti fango ngbanga so la si mbi ga na yâ ti dunia so: ti tene ala so abâ ndo ape abâ ndo na ala so abâ ndo aga awaziba.”—Jean 9:38, 39.
A-Farizien, so ayeke na place ni so, ahinga ti ala so ala yeke awaziba ape. Me, tongana a bâ ni nzoni, ala yeke sara lani kua ti ala ti wafango ye na lege ni? Ala hunda Jésus atene: “E nga kue e yeke awaziba?” Jésus atene na ala, lo tene: “Tongana ala yeke fade awaziba, ka siokpari ayeke na li ti ala ape. Me so ala tene: ‘E yeke bâ ndo,’ siokpari ti ala angbâ na li ti ala.” (Jean 9:40, 41). Tongana ala yeke fade nga awafango ye na Israël ape, ka zo apeut ti comprendre ndani so ala ke Jésus. So ala hinga Ndia nzoni so, me ala ke Jésus, kota siokpari la ala sara so.


text:
CHAPITRE 8
Ala kpe mbeni sioni gbia
SEWA TI JÉSUS AKPE AGUE NA ÉGYPTE
JOSEPH AGUE NA AZO TI SEWA TI LO NA NAZARETH
Joseph azingo Marie na lango, na lo fa na lo peko ti mbeni ngangu tënë. Ange ti Jéhovah alondo ti tene na lo na yâ ti bango li atene: “Londo, mo mû kete molenge ni nga na mama ti lo, mo kpe na Égypte. Ngbâ kâ juska mbi mû yanga na mo si, ngbanga ti so Hérode aye ti gi kete molenge ni ti fâ lo.”—Matthieu 2:13.
Droit, Joseph na Marie amû molenge ti ala akpe na ni na bï ni so. Ala sara ni tâ na ngoi ni, ndali ti so Hérode amä a tene azo ti gingo nda ti aye na lege ti atongoro ahanda lo. Lo tene lani na ala ti ga ti fa na lo ndo so Jésus ayeke dä. Nde na so, ala quitté kodro ni sân ti fa na lo peko ti aye ni so. Ngonzo ti Hérode aga wâ. Ni la, ndali ti so lo ye ti fâ gi Jésus, lo hunda ti tene a fâ akete molenge-koli kue ti Bethléhem nga na ti agbata so kue ayeke na tere ni, so ngu ti ala alondo na ngu use ti kiri na gbe ni. Lo fa mara ti ngu tongaso alingbi na ye so lo mä lani na mbage ti azo ti gingo nda ti aye na lege ti atongoro so alondo na mbage ti est.
So tâ sioni ye ti fâ molenge-koli kue tongaso! E hinga wungo ti amolenge-koli oke la a fâ lani ape. Me, atoto na adema ti amama ti amolenge so asara si prophétie ti Bible, so Nzapa atene na lege ti prophète ti lo Jérémie, aga tâ tënë.—Jérémie 31:15.
Na ngoi ni so, Joseph na sewa ti lo akpe ti ala depuis na Égypte awe, na ala sara kodro kâ. Me na mbeni bï tongaso, ange ti Jéhovah aga na yâ ti bango li na Joseph. Ange ni atene: “Londo, mo mû kete molenge ni nga na mama ti lo, mo kiri na sese ti Israël, ndali ti so azo so ayeke gi lani ti hunzi fini ti kete molenge ni akui awe.” (Matthieu 2:20). Fadeso, Joseph ahinga so a lingbi ala kiri na kodro ti ala. Ge encore, mbeni prophétie ti Bible aga tâ tënë, so a tene fade a yeke iri molenge ti Nzapa ti sigi na Égypte.—Osée 11:1.
Âmanke Joseph aleke lani ti tene lo na sewa ti lo angbâ na Judée, peut-être nduru na gbata ti Bethléhem, na ndo so ala lango dä kozoni si ala gue na Égypte. Me, lo mä so a yeke Archélaüs, sioni molenge ti Hérode, la ayeke fadeso gbia ti Judée. Ni la, na yâ ti mbeni bango li ni nde, Nzapa atene na lo ti gue kâ ape. Tongaso, Joseph ague na sewa ti lo na mbage ti nord na lo sara kodro na Nazareth, mbeni gbata ti Galilée, yongoro na Jérusalem, ndo so aJuif kue aga avoro Nzapa dä. Jésus akono na yâ ti kodro so, na ge nga mbeni prophétie aga tâ tënë, so a tene: “A yeke iri lo zo ti Nazareth.”—Matthieu 2:23.


text: 12 Na pekoni, a bâ mbeni kpengba fä na yayu: mbeni wali so ayü lâ tongana bongo na tere ti lo, nze ayeke na gbe ti gere ti lo, mbeni couronne ti atongoro bale-oko na use ayeke na li ti lo,2 na lo yeke na ngo. Lo yeke dekongo ndali ti songo yâ ti lo nga ndali ti pasi ti dungo ni.3 A bâ nga mbeni fä nde na yayu: bâ, mbeni kota sioni nyama so akpa ngbo so tere ti lo abe tongana wâ, lo yeke na ali mbasambala na adidi bale-oko; akpoto ti gbia ayeke na ali ti lo ni oko oko si akpoto ni kue ayeke mbasambala;4 tongana a mû atongoro kue ti yayu, damba ti sioni nyama so agboto mbage oko ti ala na popo ti ambage ota na lo bi atongoro so na sese. Sioni nyama so akpa ngbo so ayeke luti na gbele wali ni so aye ti dü, si tongana lo dü awe, lo te molenge ni.5 Na wali ni adü mbeni molenge ti koli so, tongana berger, ayeke komande amara kue na keke ti wen. Na a mû molenge ni hio a gue na lo na tere ti Nzapa na ti trône ti lo.6 Wali ni akpe ague na yando, na mbeni ndo so Nzapa aleke na lo kâ, si a mû na lo kobe na yâ ti alango saki oko ngbangbo use na bale-omene.7 Na pekoni, bira alondo na yayu: Michel na a-ange ti lo atiri bira na sioni nyama so akpa ngbo so, na sioni nyama ni na a-ange ti lo nga atiri na ala,8 me sioni nyama ni asö benda pëpe, nga ndo angbâ mbeni pëpe ndali ti ala na yayu.9 Tongaso a bi kota sioni nyama so akpa ngbo so, ngbo ti giriri, lo so a iri lo Zabolo na Satan, lo so ayeke handa sese kue so azo ayeke dä; a bi lo na sese, na a bi nga a-ange ti lo ni legeoko na lo.10 Na mbi mä mbeni go asara tënë na kota go na yayu atene:“Fadeso salut, na ngangu, na royaume ti Nzapa ti e nga na komandema ti Christ ti lo aga tâ ye awe, ngbanga ti so a bi zo ti bingo tënë na li ti aita ti e na sese awe, lo so ayeke bi tënë na li ti ala bï na lâ na gbele Nzapa ti e!11 Na ala sö benda na ndo ti lo ngbanga ti mênë ti Molenge ti ngasangbaga ni nga ngbanga ti ye so ala yeke fa tënë na ndo ni; na tënë ti âme ti ala agbu bê ti ala pëpe, même tongana ala tingbi lê na lê na kuâ.12 Ndani la, ALA duti na ngia, ayayu na ALA so ayeke kâ! Mawa na sese nga na ngu-ingo, ngbanga ti so Zabolo azu na mbage ti ALA, lo yeke na kota ngonzo, teti lo hinga so lo yeke na ngoi mingi pëpe.”13 Tongana sioni nyama so akpa ngbo so abâ so a bi lo na sese awe, lo sara ye ti ngangu na wali so adü fade molenge ti koli so.14 Me a mû akpangbi use ti kota ngualo na wali ni si lo huru lo gue na yando, na ndo ti lo; kâ si a yeke mû kobe na lo teti ngoi oko, ngoi use na ndambo ti ngoi oko, yongoro na lê ti ngbo ni.15 Na ngbo ni adë mbeni ngu na yanga ti lo tongana bale na peko ti wali ni, ti tene bale ni amene lo.16 Me sese aga amû maboko na wali ni, sese azi yanga ti lo na amene bale so sioni nyama ni adë na yanga ti lo so.17 Na ngonzo agbu sioni nyama so na tere ti wali ni, si lo gue ti sara bira na tanga ti ala so ayeke ti ngongoa ti wali ni, ala so ayeke bata acommandement ti Nzapa nga so ayeke na kusala ti fango tënë na ndo ti Jésus.


text:
Eskê iri ti Nzapa ayeke Jésus?
Kiringo tënë ti Bible
Jésus afa terê ti lo na azo tongana “
Molenge ti Nzapa.” (Jean 10:36; 11:4). Jésus atene na azo lâ oko ape so ni yeke Nzapa so ngangu ti lo ahon angangu kue.
Mbeni ye ni ayeke so, Jésus asambela Nzapa (Matthieu 26:39). Nga, ti fa na adisciple ti lo tongana nyen ti sambela, Jésus atene tënë so: “
Babâ ti e so mo yeke na yayu, zia a sara si iri ti mo aga nzoni-kue.”—Matthieu 6:9.
Jésus afa iri ti Nzapa na ngoi so lo tene mbeni tënë so lo mû ni na yâ ti mbage ti mbeti ti Nzapa so a sû na Hébreu, lo tene: “
Azo ti Israël, ala mä si, Jéhovah Nzapa ti e, lo yeke gï Jéhovah oko.”—Marc 12:29; Deutéronome 6:4.


text:
Nyen la Nzapa aleke na bê ti lo ti sara ndali ti e?
TONGANA mo diko mbeti-sango, mo bâ télé wala mo mä radio, mo yeke bâ na mo yeke mä asango mingi na ndö ti sarango sioni, bira nga na tënë ti aterroriste. Peut-être mo wani mo bâ pasi ndali ti mbeni kobela wala ndali ti kuâ ti mbeni zo so mo ye lo mingi.
Hunda terê ti mo:
A yeke ye so Nzapa aye ndali ti mbi na sewa ti mbi la?
Na ndo wa la mbi lingbi ti wara mungo maboko ti hon ndö ti akpale ti mbi?
Tâ siriri ayeke duti ande dä mbeni lâ?
Na ndö ti ahundango tënë so, Bible amû akiringo tënë so zo alingbi ti zia bê ti lo dä.
BIBLE AFA SO NZAPA AYEKE SARA ANDE NA SESE AYE SO ADÖ BÊ TI ZO MINGI.
Azo ayeke bâ pasi mbeni pëpe, ala yeke ga mbakoro pëpe nga ala yeke kui pëpe.—Apocalypse 21:4
“Azo so gere ti ala abuba ayeke huru tongana lekpa.”—Ésaïe 35:6
“Lê ti awaziba ayeke zi.”—Ésaïe 35:5
A yeke kiri ande na azo so akui na fini.—Jean 5:28, 29
Zo oko ayeke tï kobela pëpe.—Ésaïe 33:24
Azo kue na ndö ti sese ayeke wara gbâ ti kobe ti tengo ni.—Psaume 72:16
WARA NZONI NA LEGE TI YE SO BIBLE AFA
A yeke ngangu pëpe ti tene mo pensé so aye so mo diko na yâ ti akozo lembeti ti mbeti so ayeke gï atënë ti bango li. Me Nzapa amû zendo ti sara achangement so na ndö ti sese fafadeso, nga Bible afa na e tongana nyen la lo yeke sara ande ni.
Bible afa na e aye mingi ahon aye so. A fa na e nga aye so e yeke na bezoin ti hinga si e duti biani na ngia nga si gigi anzere na e laso. Gbu li ti mo kete na ndö ti aye so asara si mo gi bê ti mo. A lingbi ti duti tënë ti nginza, ti sewa, kpale ti seni wala kuâ ti mbeni zo so mo ye lo mingi. Bible alingbi ti mû maboko na mo ti hon ndö ti akpale so. Nga Bible alingbi ti dë bê ti mo na lege so a kiri tënë na ahundango ndo tongana:
Nyen la asara si e hinga biani so Nzapa ayeke sara ande ye kue so lo mû zendo ni?
So mo yeke diko mbeti so afa so mo ye ti hinga ye so Bible afa. Mbeti so ayeke mû maboko na mo. Mo yeke wara ahundango ndo ti aparagraphe so ayeke mû maboko na mo ti kiri ti mä yâ ti Bible nzoni. A nzere na azo kutu mingi ti sara lisoro na ndö ti Bible na aTémoin ti Jéhovah. E ye ti tene a nzere na mo nga kue. Zia Nzapa asara tufa na ndö ti mo na ngoi so mo yeke gi ti hinga ye so Bible alingbi ti fa na mo.


text: 9 Âdu ti kusala so a sara ni ndali ti azo ti be-vulu,+ mbi bâ so a yeke kota ye pëpe ti sû mbeti na ala ndali ni.2 Mbi hinga so bê ti ala ayeke lakue nduru ti sara ye, na mbi pika kate na ndö ni na lê ti aita ti Macédoine, mbi tene so a sara ngu oko fadeso awe la aita ti sese ti Achaïe aleke terê ti ala ti mû ye, nga yapungo terê ti ala so azia nzara ti sarango ye na bê ti mingi ti aita ti Macédoine.3 Me mbi yeke tokua aita ni si, na ndö ti tënë so, pikango kate ti e na ndö ti ala angbâ senge pëpe, me ti tene ala leke terê ti ala biani awe tongana ti so mbi yeke tene lani.4 Tongaso pëpe, tongana a si so mbi na aita ti Macédoine e gue kâ na aita ni abâ so ade ala leke terê ti ala pëpe, gï ala oko pëpe me e nga kue e yeke duti ande na kamene ngbanga ti so e zia bê ti e kue na ndö ti ala.5 Tongaso, mbi bâ so a yeke nzoni ti hunda na aita ni ti si ti ala kozoni na ala kâ, nga ti bungbi kozoni matabisi ti nzobe so ala mû zendo awe ti mû so, tongaso si ye ni alingbi ti duti nduru tongana mbeni matabisi so a mû ni na nzobe, me pëpe mbeni ye so a mû ni mungo na likisi na tïtî ala.6 Me na ndö ti tënë so mbi tene fade, zo kue so alu ye kete kete, lo yeke ko ande ni kete kete nga; na zo kue so alu ye mingi mingi, lo yeke ko ande ni mingi mingi nga.+7 Zia zo oko oko asara tongana ti so lo leke na bê ti lo ti sara, na vundu na bê pëpe wala a gbu lo gbungo na ngangu pëpe,+ ndali ti so Nzapa andoye zo so amû ye na ngia.+8 Nga, Nzapa alingbi ti sara si kota nzobe ti lo kue asi singo na mbage ti ala, si atâa so ala yeke na aye kue alingbi ala awe, ala lingbi ti wara aye mingi ti mû lege na ala ti sara na nzoni kusala kue.+9 (Legeoko tongana ti so Mbeti ti Nzapa atene: “Lo kangbi ye mingi mingi, lo mû ye na awayere, mbilimbili ti lo angbâ lakue lakue.”+10 Lo so amû ngongoa mingi na zo ti lungo ye nga na mapa ti tengo ni, lo yeke mû ande na ala ngongoa ti tene ala lu na lo sara si ngongoa ni awu nga lo yeke sara ande si aye ti peko ti mbilimbili ti ala awu mingi.)11 Nzapa airi tënë nzoni na ndö ti ala na yâ ti ye kue si na alege nde nde kue ala lingbi ti mû ye mingi na azo, si na lege ti ye so e sara, mara ti mungo ye mingi tongaso apusu azo ti kiri singila na Nzapa,12 ndali ti so kusala so ala yeke sara ni ndali ti nzoni ti azo ayeke gï pëpe mungo na azo ti be-vulu+ aye mingi so amanke ala, me nga a yeke ti sara si a kiri singila mingi na Nzapa.13 Ndali ti ye so kusala ti mungo maboko so asara, azo ni amû gloire na Nzapa ngbanga ti so ala yeda na nzoni tënë na ndö ti Christ, tongana ti so ala tene ni dandara, na ngbanga ti so ala mû na nzoni bê matabisi mingi na azo ti be-vulu nga na azo kue.+14 Azo ti be-vulu avoro terê mingi na Nzapa ndali ti ala, na ala ye mingi ti bâ ala ngbanga ti kota nzobe ti Nzapa so ayeke na ndö ti ala, kota nzobe so mbeni ye ti lingbi na ni ayeke dä pëpe.15 Singila na Nzapa ndali ti matabisi ti lo so lo mû ni senge senge, so a lingbi ti fa ndani kue pëpe.


text:
ANZONI YE SO AYEKE NA YÂ TI BIBLE
Lango pëpe na lege ti yingo nga ngbâ ti sara kua ti Jéhovah tongana dutingo ti mo achangé
E lingbi pëpe ti kpe achangement, mbilimbili na lâ ti nda ni so (1aC 7:31). Atâa e ku terê ti e na achangement ni wala pëpe, atâa a yeke nzoni wala sioni, achangement alingbi ti sara si vorongo Jéhovah aga ngangu nga abuba songo ti e na lo. Nyen la ayeke mû maboko na e ti lango pëpe na lege ti yingo nga ti ngbâ ti sara kua ti Jéhovah na ngoi so aye achangé? Bâ vidéo Luti nganganga na lege ti yingo na ngoi so mo gue na mbeni kodro nde, na pekoni kiri tënë na ahunda so ge:
Wango wa la mbeni ita-koli amû na babâ ni?
Na lege wa la mama-ndia so ayeke na Matthieu 7:25 alingbi na dutingo ti sewa so?
So sewa ni aleke aye kozo si ala hon, a mû maboko na ala tongana nyen?
Nyen la amû maboko na sewa ni ti sara ye alingbi na achangement so na yâ ti congrégation nga na yâ ti territoire?
Akota changement wa la mbi sara ade ti ninga ape?
Tongana nyen la mbi lingbi ti sara ye alingbi na amama-ndia so ayeke na yâ ti vidéo so ti lingbi na dutingo ti mbi?


text: 17 A-Philistin+ abungbi aturugu* ti ala ti gue ti sara bira. Ala bungbi terê ti ala na Socoh,+ so ayeke na sese ti Juda. Ala sara camp ti ala na popo ti Socoh na Azécah,+ so ayeke na Éphèsdammim.+2 Saül na aturugu ti Israël abungbi terê ti ala, na ala sara camp ti ala na yâ ti Popo-hoto* ti Élah.+ Ala leke terê ti ala ti gue ti sara bira na aPhilistin.3 A-Philistin ayeke na ndö ti hoto na mbage, nga azo ti Israël ayeke na ndö ti hoto na mbeni mbage; popo-hoto la akangbi popo ti ala.4 Mbeni kpengba turugu alondo na yâ ti camp ti aPhilistin, lo sigi; iri ti lo ayeke Goliath,+ zo ti kodro ti Gath.+ Lo yo coudée omene na empan oko.*5 Lo yü casque ti cuivre na li ti lo, nga bongo ti wen so lo yü na kate ti lo akpa écaille so agbu terê ngangu. Bongo ni ane+ sicle 5 000.*6 Lo yü mbeni ye so a sara ni na cuivre ti bata na ngbongo ti lo, nga kete likongo+ so a sara ni na cuivre ayeke na peko ti lo.7 Keke ti kota likongo ti lo ayeke tongana keke ti azo ti kpongo bongo,+ nga lê ti likongo ni ane sicle 600.* Zo ti yongo vala ti lo atambela na devant ti lo.8 Goliath aluti, lo dekongo na aturugu ti Israël,+ lo tene: “Ala leke terê ti ala ti ga ti sara bira ngbanga ti nyen? Mbi Philistin so la ape? na ala azo ti kua ti Saül la ape? Ala soro mbeni zo na popo ti ala, lo ga lo wara mbi.9 Tongana lo peut ti tiri na mbi nga ti fâ mbi, e yeke ga azo ti kua ti ala. Me tongana mbi sö benda na ndö ti lo si mbi fâ lo, ala yeke ga azo ti kua ti e.”10 Philistin so akiri atene: “Laso, mbi yeke gi yanga ti azo ti Israël.+ Ala soro mbeni koli na popo ti ala si mbi na lo e tiri e bâ!”11 Tongana Saül na azo ti Israël kue amä tënë ti Philistin so, mbeto ahon ndö ti ala.12 David ayeke molenge ti Jessé, zo ti Éphrathah+ ti Bethléhem+ na sese ti Juda. Na ngoi ti Saül, Jessé,+ so ayeke na amolenge ti koli miombe,+ aga mbakoro awe.13 Akozo molenge ti Jessé ota ayeke na popo ti aturugu ti Saül so ague na bira.+ Iri ti kozo ni ayeke Éliab,+ ti use ni ayeke Abinadab,+ na ti ota ni ayeke Shammah.+14 David ayeke tanga ti molenge ni;+ ayaya ti lo ota so amû peko ti Saül.15 David ayeke sara kua na Saül, me lo yeke kiri ka na Bethléhem ti bata ataba+ ti babâ ti lo.16 Me na ndo ti bira ni, na yâ ti lango 40, lakue na ndapre nga na lakui, Goliath ayeke ga aluti na devant ti aturugu ti Israël.17 Jessé atene na molenge ti lo David: “Pardon, mû épha oko* ti lê ti kobe so a yôro ni yorongo so nga na mapa bale-oko so, mo gue na ni hio na aita ti mo so ayeke na camp.18 Mû nga afromage* bale-oko so, mo gue na ni na mokonzi ti aturugu saki oko. Bâ wala aita ti mo ayeke nzoni, nga mû mbeni ye ti ala mo ga na ni si mbi hinga so ala yeke nzoni.”19 Aita ti lo nga na tanga ti akoli ti Israël ayeke na terê ti Saül na yâ ti Popo-hoto* ti Élah,+ ala yeke tiri na aPhilistin.+20 David alondo hio na ndapre, lo zia ataba ni na mbeni zo ti bâ ndo na ndö ti ala. Lo kanga kungba ti lo, lo gue tongana ti so Jessé ahunda na lo ti sara. Tongana lo si na camp ni, aturugu ayeke gue na place ti bira ni na ala yeke dekongo ti bira.21 Azo ti Israël na aPhilistin aga aluti lê na lê ti tiri bira.22 Hio, David azia kungba ti lo na terê ti zo ti batango akungba, lo mû loro lo gue na ndo ti bira ni. Na ngoi so lo si kâ, lo hunda aita ti lo wala ala yeke nzoni.+23 Na ngoi so lo yeke sara lisoro na ala, Goliath,+ kpengba turugu ti aPhilistin so ayeke zo ti Gath, aga. Lo londo na popo ti aturugu ti aPhilistin lo sigi na lo tene oko tënë so lo tene kozo,+ na David amä lo.24 Gï so azo ti Israël abâ lo, mbeto ahon ndö ti ala na ala kpe.+25 Azo ti Israël ayeke tene na popo ti ala, atene: “Mo bâ koli so ayeke ga so? Lo ga ti gi yanga ti Israël.+ Zo so afâ lo, gbia ayeke mû na lo gbâ ti mosoro, lo yeke mû na lo molenge ti lo ti wali+ nga a yeke hunda impôt wala mbeni ye na maboko ti azo ti da ti babâ ti lo pëpe.”26 David ahunda azo so ayeke na terê ti lo, atene: “Nyen la a yeke mû na zo so afâ Philistin so nga lo zi kamene na lê ti Israël? Philistin so afâ ganza pëpe so, lo yeke zo wa si lo yeke gi yanga ti aturugu ti Nzapa so ayeke na fini so?”+27 Azo ni atene na lo oko tënë ni so, ala fa na lo ye so a yeke sara na zo so ayeke fâ lo.28 Tongana Éliab,+ yaya ti David, amä lo na sarango tënë na azo ni, ngonzo agbu lo na terê ti David, lo tene: “Mo ga ge ti sara nyen? Ataba ni so awu pëpe so, mo zia ala na zo wa na yâ ti benyama kâ?+ Mbi hinga mo na wuma ti mo bien, nga na mbana so na yâ ti mo so; mo ga gï ti bâ bira ni.”29 David atene: “Nyen la mbi sara nyen? Mbi hunda gï tënë-aa!”30 Ge, lo zia yaya ti lo ni, lo tourné lo hunda oko tënë so na mbeni zo nde,+ na azo ni atene na lo gï oko tënë so ala tene kozo.+31 Ambeni zo amä tënë so David atene so, na ala gue ala fa peko ni na Saül. Tongaso, Saül atokua ndo a iri lo.32 David atene na Saül: “Zia bê ti zo oko awoko* pëpe ndali ti Philistin so. Mbi zo ti kua ti mo, mbi yeke gue ti tiri na lo.”+33 Me Saül atene na David: “Mo peut ti tiri na Philistin so pëpe, ndali ti so mo yeke gï molenge senge,+ me lo, lo yeke turugu* ngbene ye so lo de maseka.”34 David atene na Saül: “Mbi zo ti kua ti mo, mbi yeke berger ti ataba ti babâ ti mbi. Mbeni bamara+ (na mbeni ours nga) aga amû mbeni taba ni ahon na ni.35 Mbi tomba peko ti lo, mbi gbu lo na mbi zi nyama ni na yanga ti lo. Tongana lo londo na terê ti mbi, mbi gbu lo na kuä ti terê* ti lo, mbi pika lo mbi fâ lo.36 Mbi zo ti kua ti mo, mbi fâ bamara ni nga na ours ni. Philistin so afâ ganza pëpe si lo yeke gi yanga ti aturugu ti Nzapa so ayeke na fini so, mbi yeke fâ lo tongana ti so mbi fâ anyama so.”+37 David akiri atene: “Jéhovah so azi mbi na maboko ti bamara nga na ours so, lo la lo yeke sö mbi na yâ ti maboko ti Philistin so.”+ Saül atene na David, atene: “Mo gue, zia Jéhovah ague na mo.”38 Saül amû bongo ti lo, lo yü na David. Lo zia casque so a sara na cuivre na li ti lo, na lo yü na lo bongo ti wen.39 David akanga épée ti lo na ndö ti bongo ni na lo tara ti tambela, me lo tambela gbä, ndali ti so lo yü aye ni so kozo pëpe. David atene na Saül: “Mbi peut ti tambela na ni pëpe, ndali ti so mbi yü ni kozo pëpe.” Tongaso, David azi ni.40 David amû keke ti lo nga lo soro apendere tênë oku na yanga ti ngu,* lo zia ni na yâ ti kete bozo ti lo ti berger na lo gbu mvingi ti lo+ na maboko. Lo komanse ti gue na mbage ti Philistin ni.41 Philistin ni aga nduru nduru na David, na zo ti yongo vala ti lo ayeke na devant ti lo.42 Tongana Philistin ni abâ ndo na lo bâ David, lo zere lo ndali ti so lo yeke bengba bengba nga lo yeke pendere mingi.+43 Tongaso, Philistin ni atene na David: “Mbi yeke mbo+ si mo mû keke mo ga na ni na terê ti mbi so?” Philistin ni adeba David na iri ti anzapa ti lo.44 Philistin ni atene na David: “Ga ge, mbi yeke mû nyama ti terê ti mo na andeke nga na anyama ti ngonda.”45 David akiri tënë na Philistin ni, atene: “Mo ga ti tiri na mbi na épée, na kota likongo nga na kete likongo.+ Me mbi, mbi ga ti tiri na mo na iri ti Jéhovah ti aturugu,+ Nzapa ti azo ti bira ti Israël so mo gi yanga ti lo so.+46 Laso, Jéhovah ayeke zia mo na maboko ti mbi,+ mbi yeke fâ mo na mbi yeke fâ li ti mo. Laso, mbi yeke mû kuâ ti aPhilistin na andeke nga na asioni nyama ti ngonda, na azo ti sese kue ayeke hinga so mbeni Nzapa ayeke dä so ayeke na Israël.+47 Azo kue so abungbi ge* ayeke hinga so a yeke pëpe na lege ti épée wala likongo la Jéhovah ayeke sö zo,+ ndali ti so bira ni ayeke ti Jéhovah,+ na lo yeke zia ala kue na maboko ti e.”+48 Philistin ni alondo na lo yeke ga gï nduru nduru na David, na David amû loro hio lo gue na place ti bira ni ti tingbi na Philistin ni.49 David ayôro maboko ti lo na yâ ti bozo, lo mû tênë oko lo zia na yâ ti mvingi ni na lo bi ni. Tênë ni amû devant ti li ti Philistin ni na alï na yâ ti li ti lo, na lo tï, lê ti lo na sese.+50 David asö benda na ndö ti Philistin so na lege ti mvingi nga na tênë oko. Lo pika Philistin so si lo fâ lo, atâa so lo yeke na épée na maboko ti lo pëpe.+51 David angbâ ti mû loro juska lo luti na terê ti Philistin ni. Lo gbu épée ti Philistin ni,+ lo gboto ni na yâ ti bozo ni, lo fâ li ti lo tongaso si lo kui biani. Tongana aPhilistin abâ so ngangu turugu ti ala akui awe, ala kpe.+52 Na bango ye so asi so, azo ti Israël nga na ala ti Juda alondo na dekongo, ala tomba aPhilistin a komanse na yâ ti popo-hoto+ juska na yanga ti gbagba ti Écron.+ Kuâ ti aPhilistin ayeke na terê ti lege, a komanse na Shaaraïm+ juska na Gath nga na Écron.53 Na peko ti so azo ti Israël atomba peko ti aPhilistin ngbii awe, ala kiri ala mû aye ti aPhilistin kue so angbâ na yâ ti acamp ti ala ni.54 David amû li ti Philistin so lo gue na ni na Jérusalem, me lo zia aye ti bira ti Philistin ni na yâ ti tente ti lo wani.+55 Gï so Saül abâ David na guengo ti tingbi na Philistin so, lo hunda Abner,+ mokonzi ti aturugu, lo tene: “Abner, maseka-koli so ayeke molenge ti zo wa la?”+ Abner atene: “Gbia ti mbi, ti tâ tënë ni, so mo yeke na fini,* mbi hinga pëpe.”56 Gbia ni atene: “Gi ti hinga babâ ti maseka-koli so.”57 Gï so David akiri na peko ti so lo fâ Philistin ni, Abner amû lo ague na lo na Saül, li ti Philistin ni+ ayeke na maboko ti lo.58 Saül ahunda David, atene: “Mo yeke molenge ti zo wa?” David atene: “Mbi yeke molenge ti wakua ti mo Jessé,+ zo ti Bethléhem.”+


text: 1 Tënë ti yanga ti Néhémie*+ molenge ti Hacaliah: A yeke lani na nze ti Kislev,* na yâ ti ngu 20* ni na ngoi so mbi yeke na Suse,+ gbata ti gbia.*2 Na ngoi ni so, Hanani+ so ayeke mbeni oko ti aita ti mbi, lo na ambeni koli, alondo na Juda aga. Mbi hunda ala na ndö ti tanga ti aJuif so a gue na ala ândö na ngbâa+ si ala kiri na Jérusalem so; mbi hunda ala nga na ndö ti Jérusalem.3 Ala tene na mbi: “Tanga ti aJuif so alondo na ngbâa akiri si ayeke kâ na yâ ti kodro-komanda ti Juda so ala yeke na yâ ti pasi nga na yâ ti kamene.+ A kungbi gbagba ti Jérusalem na sese+ na wâ agbi ayanga ti gbagba ni kue.”+4 Gï so mbi mä tënë ni so, mbi duti na mbi komanse ti toto; na yâ ti alango mingi mbi ngbâ gï ti sara mawa, ti mû jeûne+ nga ti sambela na gbele Nzapa ti yayu.5 Mbi tene: “Jéhovah, Nzapa ti yayu, mo so mo yeke kota Nzapa so amû mbeto mingi na zo, mo Nzapa so mo yeke sara ye alingbi na mbele ti mo nga mo yeke fa tâ ndoye na azo so aye mo na so ayeke bata acommandement ti mo,+6 zia mo dengi mê ti mo nga mo bâ ndo na mbage ti wakua ti mo ti mä sambela so mbi yeke sara na gbele mo laso so. Bï na lâ+ mbi yeke sambela ngbanga ti awakua ti mo azo ti Israël, mbi fa na gigi asiokpari kue so azo ti Israël asara na terê ti mo. E sara siokpari awe, mbi na ahale ti akotara ti mbi.+7 E sara sioni na terê ti mo+ na lege so e bata pëpe acommandement, andia nga na ambela so mo mû lani na wakua ti mo Moïse.+8 “Mbi voro mo, mo dabe ti mo na tënë so mo tene lani na lege ti wakua ti mo Moïse, mo tene: ‘Tongana ala sara ye na lege ni pëpe, fade mbi yeke kangbi ala kirikiri na popo ti amara nde.+9 Me tongana ala kiri na mbage ti mbi, ala bata acommandement ti mbi nga ala sara ye alingbi na ni, atâa so ala gue kirikiri na popo ti amara nde juska na nda ti yayu kâ, fade mbi bungbi ala+ kâ mbi ga na ala na ndo so mbi soro ti zia iri ti mbi dä.’+10 Ala yeke awakua ti mo nga azo ti mo, ala so mo zi ala na lege ti kota ngangu ti mo nga na lege ti maboko ti mo so ayeke ngangu mingi.+11 Jéhovah, mbi voro mo, dengi mê ti mo, mo mä sambela ti wakua ti mo nga na sambela ti awakua ti mo so anzere na bê ti ala ti sara mbeto ti iri ti mo, mo sara si ye aga nzoni na wakua ti mo laso, nga mo sara si gbia abâ mawa ti mbi.”+Andâ kua ti mbi lani ayeke ti mû sämba na gbia.+


text:
Fango ngbanga nga beku ndali ti azo ti mbilimbili (1-24)
Jéhovah ayeke Juge, Zo ti lungo andia nga Gbia (22)
Zo oko ayeke tene ande ape: “Terê ti mbi ason” (24)
33 Mawa na mo so mo yeke futi ye, me so ade a futi mo pëpe!+Mawa na mo so mo yeke kä zo, me so ade a kä mo pëpe!Tongana mo hunzi ti futi ye awe, a yeke futi mo ande.+Tongana mo hunzi ti kä zo awe, a yeke kä mo ande.2 Aï Jéhovah, sara nzoni bê na e.+Beku ti e kue ayeke na ndö ti mo.Lakue na ndapre, gbu e na nduzu*+na ga salut ti e na ngoi ti ye ti vundu.+3 Na ngoi so azo amä wuluwulu, ala kpe.Na ngoi so mo londo, yâ ti amara akangbi kirikiri.+4 A yeke bungbi ndo oko aye so mo gbu na bira tongana agbadora so abungbi ndo oko ti te aye ti yaka.Azo ayeke tuku na ndö ni tongana gbâ ti agbadora.5 A yeke yâa iri ti Jéhovah,ndali ti so lo duti kâ na nduzu.Lo yeke sara si mbilimbili nga na sarango ye na lege ni amû yâ ti Sion kue.6 Lo la lo sara si aye atambela nzoni na ngoi ti mo.Lo yeke mû na mo kota salut,+ ndara, hingango ndo nga lo yeke sara si mo kpe mbeto ti Jéhovah.+So ayeke mosoro so lo yeke na ni.7 Bâ, awalombe ti ala ayeke dekongo na ndö ti lege;azo so ague tokua ti siriri ayeke toto ngangu.8 Ndö ti akota lege ayeke senge;zo ayeke hon pëpe na ndö ti akete lege so ahon na yâ ti kodro.Lo* fâ yâ ti mbele ni awe;lo ke agbata ni awe;lo bâ mawa ti zo oko pëpe.+9 Sese ni asara vundu* nga ahule.Kamene asara Liban,+ nga a fun kue.Saron aga tongana désert,nga Basan na Carmel ayengi, na akugbe ti ala atuku.+10 Jéhovah atene: “Ti fadeso, mbi yeke londo,mbi yeke yâa iri ti mbi wani+nga mbi yeke sara si a hinga kota ti mbi.11 Ala mû ngo ti hulengo pere, na ala dü hulengo saleté so angbâ na lê ti yaka.Pupu ti yanga ti ala wani ayeke gbi ala tongana wâ.+12 Azo ti kodro ni ayeke ga tongana fuku ti chaux.A yeke bi wâ na terê ti ala tongana ti akeke ti sisi so a dë ni awe.+13 Ala so ayeke yongoro kâ so, ala dengi mê amä tënë ti ye so mbi yeke sara ande!Ala so ayeke nduru ge so, zia ala hinga so mbi yeke ngangu mingi!14 Mbeto ayeke hon ndö ti awasiokpari so ayeke na Sion.+Terê ti a-apostat ayeke dö na mbeto, si ala tene:‘Zo wa la na popo ti e alingbi ti sara kodro na ndo so wâ ayeke gbi ye dä so?+Zo wa la na popo ti e alingbi ti sara kodro ndo oko na wâ so zo alingbi ti mingo ni ape so?’15 Mbeni zo ayeke dä so asara ye lakue na lege ni,+lo yeke tene tënë so ayeke na lege ni,+lo ke sarango ye so ayeke na lege ni pëpe nga na warango ye na lege ti likisi.+Lo ke ti tene a pete goro na lo nga lo yeda pëpe ti mû ni,lo kanga mê ti lo si lo mä pëpe tënë ti tukungo mênënga lo kanga lê ti lo si lo bâ pëpe ye so ayeke sioni.16 Lo yeke sara ande kodro na ndo so ayeke na nduzu.Nzoni ndo ti batango terê ti lo dä* ayeke duti ande na yâ ti angangu gbagba ti tênë.A yeke mû na lo kobe ti lo,nga ngu ti nyongo ti lo ayeke manke lâ oko pëpe.”+17 Lê ti mo ayeke bâ mbeni gbia na yâ ti gloire ti lo.Azo ayeke bâ mbeni kodro yongoro kâ.18 Na yâ ti bê ti mo, mo yeke dabe ti mo* na ye ti mungo kota mbeto na zo, na mo yeke hunda ndo, mo tene:“Wakuasu ayeke na ndo wa?Zo so ayeke pesé lani impôt so a doit ti futa so ayeke na ndo wa?+Zo ti dikongo atour ayeke na ndo wa?”19 Mo yeke bâ ande azo ti sioni yanga encore ape.Azo so a yeke tâ ngangu na zo ti mä yanga ti kodro ti ala*nga na azo ti guguma so mo lingbi ti mä yâ ti tënë ti ala pëpe, mo yeke bâ ala encore ape.+20 Bâ Sion, gbata so e yeke sara amatanga ti e dä!+Lê ti mo ayeke bâ ande Jérusalem tongana ndo so ayeke kpô ti tene zo asara kodro dä,tongana mbeni tente so a yeke zi ni pëpe.+A yeke gboto ande apiquet ti tente ni lâ oko pëpe,nga a yeke fâ yâ ti akamba ni pëpe.21 Kâ, Jéhovah, so ayeke kota mingi,ayeke ga ande ndali ti e mbeni ndo so akota ngu ayeke dä, ndo so akota canal ayeke dä.Groupe ti abateau ti awato ayeke hon dä pëpenga apendere bateau ayeke hon dä pëpe.22 Jéhovah ayeke Juge ti e,+Jéhovah ayeke Zo ti lungo andia na e,+Jéhovah ayeke Gbia ti e.+Lo la lo yeke sö e ande.+23 Yâ ti akamba ti abateau ti awato ayeke woko,a lingbi ti gbu yongoro keke ti bateau ni nga na voile ni na nduzu pëpe.Na ngoi ni so, azo ayeke kangbi yâ ti gbâ ti aye so a gbu na ngoi ti bira;même zo so gere ti lo abuba ayeke gbu gbâ ti aye.+24 Zo ti kodro ni ayeke tene ande pëpe: “Terê ti mbi ason.”+A yeke pardonné siokpari ti azo so alango na yâ ti kodro ni.+


text:
Sängö
Sängö ayeke yângâ tî ködörö tî Bêafrîka mobimba ngâ ôko tî ânguruyângâ tî ködörö sô asâla na kua na Bêafrîka. Âwabêafrîka kûtu osïö kûê atene nî, ngâ âwandê kûtu ôko atene nî. Ânzorôko tî lo ayeke otâ : Sô âwabêafrîka ayeke tene sï agbe ködörö ndê ndê ayeke zîa yângâ tî ködörö tî âla da, sô âwandê ayeke tene nî, ngâ na sô âwasêndâyângâ ayeke vûla nî na gbelê tî kötä da tî sêndâyângâ tî da sêndâgî tî Bangî sô ayeke na ndembë sô ôko ndokua sô ayeke bâa ndo na ndö tî mäïngö tî Sängö ngâ sô ayeke fa sêndâkodë tî lo.
Laâ tâkâ yângâködörö na Bêafrîka, Kongöo na Sâde.
Sommaire
Pekôdünîa na Sängö[fa na mbi | modifier le wikicode]
Gündâ tî yângâ tî sängö ayeke yângâ tî dëndî, sô ayeke mbênî kêtê yângâ tî ngbändï. Âzo angbâ tî tene yângâ tî dëndî nî na mbâgë tî Bangasu kâ asï na lâsô. Yângâ tî dëndî laâ avunga, amû terê tî bali Ûbangî, asï na mbäli tî Ifondo na mbongo tî Bangî. Avunga töngasô kôzonî na sïngö tî âkôzo âmbunzû na ködôrö nî na sêku tî 19 nî.
Gängö tî âmbunzû âmvenî laâ apûsu yângâ nî tî vunga hîo mîngi, tî mû lê tî ködörö tî Bêafrîka nî kûê, asï na Tyâde. Âmbunzûnzapä, âturûgu na âwadëngö-büzë laâ ayeke âkötä âwavüngängö-sängö nî. Zo sô kûê asï na lê tî galâ wala anînga kêtê na yâ tî mbênî gbätä ayeke manda tî tene sängö. Agä tî sï na ngû 1950, sängö agä yângâ tî mîngi tî âzo na yâ tî âgbätä tî ködörö nî kûê awe.
Na tângo sô Bêafrîka agä ndepandäa, atâa sô sängö agä kôzo yângâ tî Bêafrîka na wüngö tî âwatënëngö-nî kûê, a lîngbi tî mû fadë nî töngana yângâ tî kua tî letäa pëpe. Mbênî kua kêtê töngasô sôsï mbênî zo asâra na ndö tî yângâ tî sängö nî tîtene amâi sï zo alîngbi tî sâra kua tî letäa na nî, ayeke daä na tângo nî sô pëpe. Amû tângo ngbi ngbi ngbi sï, kêtê na kêtê, sängö asetï, akûku, alöndö, sï alütï lâsô na terê tî farânzi töngana yângâ tî letäa, alîngbi lïngbïngö na lo na lê tî ndiâ
Ngbêreyê ngû tî 2005 finî kodë tî süngö sängö na mbetti sasîgî ndâli tî sô âbûku ndê ndê mîngi ayeke sïgîgî na mbênî süngö-sängö sô sêgô nî ayeke daä mbênî pëpe, wala a yeke sû nî nzönî kûê äpe.
Na kakauka tî 2007, Bêndokua tî Sêndâyângâ tî Dasêndâgî tî Bangî abûngbi âzo 40 tî bâa lêgë tî tënë tî finî süngö sängö sô. Na pöpö tî âzo balë-usïö sô, âlembë tî âdôngbi balë-ôko ayeke daä.
- Yindä tî Fängö-mbëtï na âkötä zo
- Bêndokua tî Sêndâyângâ tî Bangî
- Likôlo-kötä tî âWafängö-mbëtï
- Bösö tî âWapafûe na âWasû tî Bêafrîka
- Dasînga tî Ndeke Lûka
- Dasînga-datalâtu tî Bêafrîka
- Bösö tî Bêafrîka tëtî Gbïänngö-mbëtïnzapä na Fängö-mbëtï na âkötä zo
- Sosietëe tî Mbëtïnzapä
- Danzapä tî âBazêngele tî Gîtangola
- Halësöngö tî âWaiislâmo tî Bêafrîka
Âmbênî âzo mîngi ngâ agä na ïrï tî âla wanî. Na ngbonga gümbâyä na ndâmbo asï na ngbonga ûse tî pekô tî bêkombïte, âwabûngbi nî abîngbi lö na ndö tî tënë tî süngö sängö sô, sï na ndâ nî, mîngi tî âla ahûnda tîtene ë bata gï kodë tî süngö-sängö tî letäa sô ndïä tî 1984 afa. Ngangû yê nî kûê ayeke tîtene a fa nî na âzo kûê, atâ na âmôlengê na dambëtï, atâa na âkötä zo na lêgë tî fängö-mbëtï na âla. Yê kûê na mändängö nî. Mändängö süngö-sängö tî letäa nî sô alîngbi tî kara zo pêpe, töngana zo azîa bê tî lo daä tî manda nî bîanî.
Na pekô tî bûngbi sô, dôngbi ôko ôko ayeke sâra ngangü tî sû âmbëtï tî lo kûê na sêgô nî töngana sô ndïä tî 1984 afa. Ngâ na mbâgë, âwasêndâyangâ ayeke gi lêgë kûê tî sïgî na âmbênî yêkua tî mû mabôko na âwasüngö sängö, âyêkua töngana bakarî tî sängö, bûku tî manda süngö-sängö, wala kpëlikua tî lônzi süngö-sängö nî. Na ndö tî ânzönî kunibê sô laâ âkua tî Kere Mêzä sô akö ndâ nî.
Sängö ayeke mâi lêgëôko na gîgî tî fadësô. Ayeke fa mbëtï na nî na âkötä zo. Atara tî fa mbëtï na nî na yâ tî âdambëtï na âmôlengê awe. Âwandokua sô ayeke bâa lêgë tî yângâ nî na Bangî kâ angbâ tî sâra kua na ndö nî tîtene alîngbi na fängö-yê na dambëtï nzönî.
Sängö Labitäni[fa na mbi | modifier le wikicode]
Lafabëe tî Sängö yeke na balë ûse na ûse labitäni
Sêgô[fa na mbi | modifier le wikicode]
Sängö yeke na otâ sêgô
Sängö Sêndâsû[fa na mbi | modifier le wikicode]
- ABD.
- Akobêla awü töngana nye?.
- Âla gä ë manda tî dîko mbëtï!.
- Âlisoro na âwâlï.
- Alphabet chart.
- Ayê sô asï na mbï ândö.
- Bata kôbe nzönî.
- Dâlê sô asâra tënë na kötä gô.
- Doli, mbo na kundâ: Mbëtï tî âmôlengê.
- Gä ë sâra ngîâ.
- Gä, ë fono na yâ tî bêafrîka.
- Kongba ague na kötä ködörö.
- Kpälë tî âsambâ (Le chemin de la polygamie).
- Längö tî vundü (Jeur de malheur).
- Lêgë tî füngö bongö.
- Lêgë tî kâi sasa na yângâ da.
- Lêgë tî kpëngö kobêla tî bilarzîi.
- Lêgë tî kpëngö kobêla tî palü.
- Matânga tî âgerêmbëtï.
- Mbai tî yayâ: bûku tî wafängö-yê (L'histoire de Yayâ, livre pour les facilitateurs).
- Mbai tî yayâ: bûku tî wamändängö-yê.
- Ngo na düngö.
- Ngö sô atûku.
- Ngusü asôbenda na li tî doli (Tique l'emporte sur l'éléphant dans la course.
- Sarango savoon.
- Sênî: âkabêla na âkodë tî käïngö nî sï zo alîngbi dutï na sênî.
- Sênî: Akobêla na âkodë tî käïngö nî sï zo alîngbi dutï na sênî.
- SIDA.
- Tambûla tî mänamê na bêtâzo.
- Tângo tî ngonzo, vundü, kamënë na ngîâ.
- Töngana âmôlengê tî nzapä asambêla.
Sêndiäyângâ[fa na mbi | modifier le wikicode]
Yeke[fa na mbi | modifier le wikicode]
Yeke na[fa na mbi | modifier le wikicode]
Pekôdünîa[fa na mbi | modifier le wikicode]
- Charles Taber, 1964. French Loanwords in Sango: A Statistical Analysis. (MA thesis, Hartford Seminary Foundation.)
- William Samarin, 1967. Lessons in Sango.
- Marcel Diki-Kidiri, 1977. Le sango s'écrit aussi...
- Marcel Diki-Kidiri, 1978. Grammaire sango, phonologie et syntaxe
- Luc Buquiaux, Jean-Marie Kobozo et Marcel Diki-Kidiri, 1978 Dictionnaire sango-français...
- Charles Henry Morrill, 1997. Language, Culture and Sociology in the Central African Republic, The Emergence and Development of Sango
- Pierre Saulnier, 1994. Lexique orthographique sango
- SIL (Centrafrique), 1995. Kêtê Bakarî tî Sängö : Farânzi, Anglëe na Yângâ tî Zâmani. Petit Dictionaire Sango, Mini Sango Dictionary, Kleines Sango Wörterbuch
- Christina Thornell, 1997. The Sango Language and Its Lexicon (Sêndâ-yângâ tî Sängö)
- Marcel Diki-Kidiri, 1998. Dictionnaire orthographique du sängö
- Georges-Antoine Chaduteau, Sango langue nationale de Centrafrique
- Valeri Khabirov, 2010. "Syntagmatic Morphology of Contact Sango" Ural pedagogical university, 310 p.(in Russian)


text:
Mbi ye ti diko mbeti so na yanga ti kodoro so%%
Fiche ti étude so aluti na ndö ti chapitre 4 ti buku Bible alingbi ti fa nyen na e?
Bâ ambeni sarango ye ti terê ti Jésus na ngoi so lo yeke lani na sese ge nga na ye so asarango ye ti terê ti lo ni afa na ndö ti Babâ ti lo.
Eskê kuâ ayeke mbeni mbage ti gigi ti azo?
Nyen la alingbi ti sara si sewa aduti na ngia? Fiche so ayeke aidé mo ti gbu li na ndö ti aye so mo mä na bê na ni, ti bâ aye so Bible afa nga ti hinga tongana nyen ti fa ni na ambeni zo.
Tongana zo amä na bê na nzapa, so alingbi awe? wala Nzapa aku na mbage ti awakua ti lo ti sara ambeni ye encore na ndö ni.
Kangbi ni
Kangbi ni
BIBLE AFA NYEN BIANI? (AFICHE TI ÉTUDE)
Sango
Jésus Christ ayeke zo wa? (Ota mbage ni)
https://assetsnffrgf-a.akamaihd.net/assets/m/502015135/univ/art/502015135_univ_sqr_xl.jpg


text:
Mercredi 17 octobre
Ala bâ lo mbilimbili, lo so lo kanga bê ti lo na atënë so awasiokpari atene.—aHéb. 12:3.
Na peko ti so Paul afa akoli na awali so ayeke na mabe, lo gboto lê na ndo ti kpengba tapande so ahon atanga ni kue: Seigneur ti e Jésus Christ. Na aHébreu 12:2, lo tene: “Ndali ti ngia so a zia na gbele lo, lo gbu ngangu juska lo kui na ndö ti keke ti pasi, lo bi kamene yongoro, na fadeso lo duti na terê ti trône ti Nzapa na mbage ti koli.” Biani, a yeke nzoni e “bâ” tapande ti mabe ti Jésus “mbilimbili” na ngoi so e yeke na gbele angangu tara. Legeoko tongana ti Jésus, a fâ lani ambeni kozo Chrétien, zo tongana disciple Antipas, ndali ti so ala ye lani ti ngbâ be-ta-zo na Jéhovah (Apoc. 2:13). Ala wara futa ti ala awe na yayu, nde na ti awakua ti Nzapa so aga kozo na ala so ayeke ku lani ti wara fini na sese (aHéb. 11:35). Na mbeni ngoi lani, na peko ti so a dü Royaume na ngu 1914, aChrétien so a soro ala ti gue na yayu, so alango na yâ ti kuâ lani, a zingo ala ti wara fini na yayu ti komande legeoko na Jésus na ndo ti azo.—Apoc. 20:4. w16.10 3:12
Jeudi 18 octobre
Ala ngbâ ti wa terê na popo ti ala lâ oko oko.—aHéb. 3:13.
Ambeni babâ na mama ayeke gonda amolenge ti ala pëpe ndali ti so lani babâ na mama ti ala wani agonda ala lâ oko pëpe. A yeke gonda gbâ ti azo ti kua pëpe tongaso ala dema tere ndali ti so a yeke ngangu ti tene a gonda azo na place ti kua. E lingbi ti kpengba amba ti e tongana e gonda ala ndali ti mbeni nzoni ye so ala sara. E lingbi nga ti kpengba amba ti e na lege so e tene na ala so ala yeke na anzoni sarango ye wala na sarango “tënë so adë bê ti a-âme so vundu asara ala mingi”. (1 aThes. 5:14). Tënë ti Grec so a kiri peko ni mingi ni na “kpengba zo” aye ti tene “ti iri mbeni zo ti ga na tere ti mo”. So e yeke sara kua na tere ti aita ti e, e yeke na alege mingi ti tene mbeni tënë ti kpengba ala (Zo-ti. 4:9, 10). Eskê e yeke mû anzoni ngoi ti fa na amba ti e ndani so e ye ala mingi nga e bâ ala na nene ni? Kozo ti kiri tënë na hundango tënë so, a yeke nzoni e gbu li ti e na ndo ti versê so: “Tënë so a tene na tâ ngoi ni anzere mingi.”—aProv. 15:23. w16.11 1:3-5
Vendredi 19 octobre
Ala bâ tongana nyen a yeke nzoni mingi nga a nzere mingi ti tene aita aduti ndo oko na yâ ti beoko!—Ps. 133:1.
Jéhovah atene lani tënë so na ndo ti azo ti lo, lo tene: “Mbi yeke zia ala sara beoko na popo ti ala, tongana ataba so ayeke na yâ ti gbagba ti ala.” (Mi. 2:12). Na ndo ni, na lege ti prophète Sophonie Jéhovah atene: “Na ngoi ni so, mbi yeke changé ande yanga ti kodro ti amara na mbeni yanga ti kodro so ayeke nzoni kue, [tâ tënë ti Mbeti ti Nzapa] si ala kue alingbi ti di iri ti Jéhovah, na ala kue asara kua na lo maboko na maboko.” (Soph. 3:9). E kiri singila mingi ndali ti pasa so e yeke na ni ti voro Jéhovah na yâ ti beoko. A yeke polele so wango so ayeke na yâ ti Mbeti ti Nzapa so a sû na gbe ti yingo ti Nzapa amû lani maboko na akozo Chrétien ti Corinthe nga na ti ambeni ndo ti duti na saleté pëpe, ti duti na siriri nga ti duti beoko na yâ ti congrégation ti ala (1 aCor. 1:10; aÉph. 4:11-13; 1 Pi. 3:8). Laso, aTémoin ti Jéhovah nga ayeke beoko, a leke yâ ti ala nzoni nga ala yeke fa nzoni tënë na ndo ti sese kue. w16.11 2:16, 18


text:
HUNDA 7
Bible afa nyen na ndö ti ngoi ti e?
“Mara ayeke londo na bira na terê ti mbeni mara, na royaume ayeke londo na bira na terê ti mbeni royaume . . . Aye so kue ayeke tongo nda ti aye ti vundu ni so akpa songo yâ so agbu wali so aye ti dü.”
“Aprophète ti wataka mingi ayeke londo, na ala yeke handa azo mingi; nga, so kpengo ndia pëpe ayeke wu mingi, ndoye ti mingi ti azo ni ayeke dë dengo.”
“Tongana ala yeke mä tënë ti abira so atï nduru na ala nga na ambeni so atï yongoro na ala, ala zia si mbeto ahon ndö ti ala pëpe; a lingbi aye ni so asi, me ade nda ni asi pëpe.”
“Sese ayeke yengi ngangu, nga na ando nde nde na peko ti terê, kota nzara ayeke tï nga asioni kobela so amû ndo. A yeke bâ aye so amû mbeto na zo nga na akota fä so alondo na yayu.”
“Na lâ ti nda ni, angoi ti akpale so ayeke ngangu na zo ti kanga bê na yâ ni ayeke duti dä, ngbanga ti so azo ayeke duti ande azo so andoye gï terê ti ala wani, azo so andoye nginza, azo so abâ terê ti ala kota na ndö ti amba ti ala, azo ti baba, azo ti zongango Nzapa nga na azo, azo so ake yanga ti ababâ na amama ti ala, azo so ahinga ti kiri singila pëpe, azo so ayeke abe-ta-zo pëpe, azo so aye amba ti ala zo pëpe, azo so aye ti mä terê na amba ti ala pëpe, azo ti pango amba ti ala, azo so akanga nzara ti bê ti ala pëpe, azo so ayeke asioni zo, azo so andoye nzoni ye pëpe, azo ti kango amba ti ala, azo so li ti ala akpengba, azo so wuma ti ala ahon ndö ni, azo so andoye ngia ahon ti ndoye Nzapa, ala yeke sara ye mo bâ mo tene ala voro Nzapa na bê ti ala kue, me ala ke ngangu so vorongo Nzapa na bê kue ayeke sara na ndö ti zo.”


text:
Mbi ye ti diko mbeti so na yanga ti kodoro so%%
“Dabe mo na Lo so acréé mo, na lâ ti pendere ti mo”
Dabe ti mo na Lo so acréé mo na sarango kua na akode so mo yeke na ni ti sara na lo na ngoi so mo ngbâ maseka
12:3, 15
-
Amaseka mingi ayeke na seni nga na ngangu ti sara angangu kua so aga na ala ngia
-
Amaseka alingbi ti sara kua na ngoi nga na ngangu ti ala ti sara na kua ti Nzapa kozo si gango mbakoro akanga lege na ala
Salomon asara kua na asuma-tene ti fa akpale ti gango mbakoro
12:4-9
-
Versê 5: Awali so ayeke bâ ndo na lê ti fenêtre abâ so ndo avuko
Bango ndo ayeke polele tongana ti kozo ape
-
Versê 6: “Amolenge-wali ti sara bia akomanse ti kaï”
Mango ndo ayeke nzoni tongana ti kozo ape
-
Versê 7: “Nzara kue akui”
Nzara ti kobe ayeke dä ape
Kangbi ni
Kangbi ni
Sango
“Dabe mo na Lo so acréé mo, na lâ ti pendere ti mo”
https://assetsnffrgf-a.akamaihd.net/assets/m/202016410/univ/art/202016410_univ_sqr_xl.jpg


text:
KURA APAI
Rago Sapangbanga Nga Gine?
MO NABERÃPA Rago Sapangbanga nga si nika du wai? Badungu aboro naberã gupai nga, Rago Sapangbanga nga gu regbo abirioni aboro nika ru ti tenge barabangiri ga Mbori mbatabakindo. Fuoho, Mbori kini ru ka sapangbanga yo wadu yo dunduko ni basasa. I nika dia gu weneyo ku ngbangbaturũ yo ku rogo bawene raka, ono aguyo ki gbia nyenye mbusa rogo we yo. Ono tie, Ziazia Kekeapai nagumbapa Rago Sapangbanga kia ti gure. Si naringbisapa gu regbo re ni regbo weneapai na regbo karaga apai kubaha, angianga ni kere regbo ya.
Ani nageda gupai rogo Yugoti 20:11, 12 tipa Rago Sapangbanga nga: “Mi ki bi bakere pusi mbata sapangbanga, gu ko nasungu auru he, kpotosende na ngbangbaturũ ki oro be kpakpuko; ka i abi nga ba tipa ha ya. Mi ki bi agu yo naima kpika, nga kikindigi pa yo na umba pa yo, i niru barangba mbata sapangbanga, i ki za akitabu. I ki za gu kura kitabu nga kitabu unga. I ki sapu ngbanga agu yo naima kpika kuti agu apai du ni keke he rogo akitabu, ringbisi he kuti gayo mangaapai.” (Yugoti 20:11, 12) Da du nga gu Basapungbanga nika sapangbanga aboro re?
Yekova Mbori nga gu boro du na yangara fugo sapangbanga ngbani. Ono tie, ko ima asiapa sapangbanga fu kura boro. Rogo Amokedi 17:31, Pauro aya wẽ Mbori ‘ringbisi rame, ko nika sapangbanga zegino ni rurupai rogo yo be gu kumba ko aasia paha fuko.’ Gi kumba re nga Yesu Kristo. (Yoane 5:22) Ono gini regbo Rago Sapangbanga nika tona? Bagizoho nika du wai?
Gu kitabu nga Yugoti nayugo gupai nga, Rago Sapangbanga nika tona tingbafuo gu vura nga Aramegido, ho Mbori nika gbarasa ga Satana sino raka ni gbiati gbegberẽ aboro. (Yugoti 16:14, 16; 19:19–20:3) Fuo Aramegido, i nika zio Satana na gako adaimona ki bayo ku rogo gu due adunga mburuhe ti ni ya, yo i nika du ni tipa agarã kutu. Vuru gu regbo re, agu adikumbo du bangeyo nga 144,000 nika du ni abasapungbanga na kini zogorago ni abakindo “na Kristo agarã kidu 1000.” Sidu, Rago Sapangbanga nika du tipa bagizo regbo nga agarã kutu.
Vuru agu agarã kutu re, Yesu Kristo nika ‘sapangbanga unga aboro na kangba aboro.’ (2 Timoteo 4:1) Gu “unga aboro” re nga gu “bakere rimbasa aboro” nika bata be Aramegido. (Yugoti 7:9-17) Yoane abi ‘aguyo a naima kpika, i niru barangba mbata sapangbanga.’ A wa Yesu agumbaha, ‘aguyo dunduko du rogo amurã yo nika gia fugoko ki kuru.’ (Yoane 5:28, 29; Amokedi 24:15) Ono ginipai i ka sapangbanga agu aboro kutini nika bata be Aramegido na aguyo i nika zingisayo be kpio?
Ringbisihe kuti gu Yugoti Yoane abihe, ‘i aza akitabu,’ i ki “sapu ngbanga agu yo naima kpika kuti agu apai du ni keke he rogo akitabu, ringbisi he kuti gayo mangaapai.” (Yugoti 20:12) Ya mo agi akitabu re gudu na keke agu apai rogoho agu aboro re amangihe mbata kusayo? Oó. Gu boro i nika zingisa ní be kpio, i asapanga ngbanga ní berewe ringbisihe kuti agu apai ní amangihe mbata fu kpi ní te. Ani naino gipai re wai? Ziazia Kekeapai naya: “Gu ni kpi i di pa ingapai ri ni.” (ARomo 6:7) I nika zingisa agu aboro re zanga ingapai riyo. Sidu tie, agu akitabu i nika zakaha re nika ngia gu vovo akitabu nika du na ga Mbori arugute rogoho. Agu aboro nika bata be Aramegido gbiati aguyo nika zinga be kpio, ka i aida ka raka nyeanye kindi, i duwa ka i ndu kuti ga Mbori andiko gbiati gu kura vovo arugute ko nika fuhe vuru agu agarã kutu re. Sidu tie, i nika sapangbanga agu aboro re ringbisihe kuti agu apai i nika mangaha vuru agu agarã kutu nika ngia Rago Sapangbanga re.
Rago Sapangbanga nika fu momu fu badungu abirioni aboro i wirikipai tipa gupai Mbori akpinyemuhe na kini ndu kutini. Gere nayugo gupai nga bakere sunge yugopai nika du adu. Nirengo, ‘araki rogo zegino awirikapa rurupai.’ (Yesaya 26:9) Ono tie, anga aboro dunduko nika ndu kuti gupai Mbori akpinyemuhe te. Yesaya 26:10 naya: “Ka i vura yugo inapai fu gbegberẽ boro vurũ, ni aina nga pa rurupai te; ni amanga pai ni iraira ha ringara nzunzu apai yo ni abi nga gu taarimo nga ga Yekova te.” Agu aboro nika du ni gbegberẽ yo, i nika imoyo aimo nyeanye kindi.
Ti digido Rago Sapangbanga, agu aboro nika bata, i nika du “ni ungayo” ni rengberengbe aboro. (Yugoti 20:5) Rago Sapangbanga nga gu regbo i nika karaga aboro i du ni rengberengbeyo wa gu Adamu adu. (1 AKorindo 15:24- 28) Fuo gure, yangara asada kini du. I nika zaka Satana due yo ki mbuko ko asadi aboro ni yangaraha. (Yugoti 20:3, 7-10) Agu aboro nika diabeko, i nika ngia agu aboro nika raka nyeanye kindi auru kpotosende, a wa Ziazia Kekeapai agumbaha kini ya: “Ruru aboro adía kumbo ringara, ki nye anye kindi.” (Atambuahe 37:29) Ii nirengo, Rago Sapangbanga nika ngia bawene regbo fu ruru aboro!


text: 27 Moïse na a-ancien ti azo ti Israël aluti na devant ti azo ni; na Moïse atene: “Ala bata commandement oko oko kue so mbi yeke fa na ala laso.2 Na lango so ala yeke fâ ande Ngu ti Jourdain ti lï na kodro so Jéhovah Nzapa ti mo ayeke mû na mo, mo kpo akota tênë na nduzu na mo crépir ni na fuku ti mbamba.*+3 Na ngoi so mo fâ ngu ni awe, mo sû atënë kue ti Ndia so na ndö ni, si mo lingbi ti lï na kodro so Jéhovah Nzapa ti mo ayeke mû na mo, kodro so lait na mafuta ti otoro asi singo dä, gï tongana ti so Jéhovah Nzapa ti akotara ti mo amû zendo ni na mo.+4 Tongana ala fâ Ngu ti Jourdain awe, ala kpo atênë so na nduzu na ndö ti Hoto ti Ébal+ na ala crépir ni na fuku ti mbamba,* alingbi na yanga so mbi mû na ala laso so.5 Mo leke nga mbeni gbalaka kâ na Jéhovah Nzapa ti mo, mbeni gbalaka ti tênë. A lingbi mbeni gbakuru so a leke ni na wen andu atênë ni pëpe.+6 Mo leke gbalaka ti Jéhovah Nzapa ti mo na atênë so a dë ni dengo pëpe; na mo yâa na ndö ni na Jéhovah Nzapa ti mo asandaga so a zö ni agbi kue.7 A lingbi mo mû asandaga ti beoko+ na mo te ni kâ,+ na mo sara ngia na gbele Jéhovah Nzapa ti mo.+8 Na mo sû polele atënë kue ti Ndia so na ndö ti atênë ni.”+9 Na pekoni, Moïse na aprêtre so ayeke azo ti mara ti Lévi asara tënë na azo ti Israël kue, ala tene: “Azo ti Israël, ala duti kpô, ala mä tënë si. Laso, ala ga azo ti Jéhovah Nzapa ti ala awe.+10 Ala mä yanga ti Jéhovah Nzapa ti ala, na ala sara ye alingbi na acommandement ti lo+ nga na andia ti lo, so mbi yeke fa na ala laso so.”11 Na lango ni so, Moïse amû yanga na azo ni, lo tene:12 “Tongana ala fâ Ngu ti Jourdain awe, amara so ayeke luti ande na ndö ti Hoto ti Guérizim+ ti iri tufa na ndö ti azo ni ayeke: Mara ti Siméon, ti Lévi, ti Juda, ti Issacar, ti Joseph na ti Benjamin.13 Na ala so ayeke luti na ndö ti Hoto ti Ébal+ ti fa tënë ti deba ni ayeke: Mara ti Ruben, ti Gad, ti Aser, ti Zabulon, ti Dan na ti Nephtali.14 Azo ti mara ti Lévi ayeke tene tënë na kota go na azo ti Israël kue,+ ala tene:15 “‘Deba ayeke na ndö ti zo so aleke mbeni yanda na kode+ wala lo leke mbeni statue ti wen,*+ mbeni ye so ayeke sioni mingi na lê ti Jéhovah,+ ye ti maboko ti zo so ahinga ti sara akua ti maboko,* na lo honde ni.’ (Azo kue ayeke tene: ‘Amen!’*)16 “‘Deba ayeke na ndö ti zo so abâ babâ wala mama ti lo tongana mbumbuse zo.’+ (Azo kue ayeke tene: ‘Amen!’)17 “‘Deba ayeke na ndö ti zo so azi ye so afa yanga ti sese ti mba ti lo, lo zia ni na mbeni ndo nde.’+ (Azo kue ayeke tene: ‘Amen!’)18 “‘Deba ayeke na ndö ti zo so asara si mbeni waziba agirisa lege.’+ (Azo kue ayeke tene: ‘Amen!’)19 “‘Deba ayeke na ndö ti zo so aba yâ ti ngbanga+ ti wande, ti molenge so babâ ti lo ayeke dä pëpe* nga na ti wali-mua.’+ (Azo kue ayeke tene: ‘Amen!’)20 “‘Deba ayeke na ndö ti zo so alango na wali ti babâ ti lo, ndali ti so lo bi nengo ti babâ ti lo na sese* awe.’+ (Azo kue ayeke tene: ‘Amen!’)21 “‘Deba ayeke na ndö ti zo so alango na mbeni nyama.’+ (Azo kue ayeke tene: ‘Amen!’)22 “‘Deba ayeke na ndö ti zo so alango na ita ti lo ti wali, molenge ti babâ ti lo wala molenge ti mama ti lo.’+ (Azo kue ayeke tene: ‘Amen!’)23 “‘Deba ayeke na ndö ti zo so alango na mama ti wali ti lo.’+ (Azo kue ayeke tene: ‘Amen!’)24 “‘Deba ayeke na ndö ti zo so aku na hondengo ni si lo fâ mba ti lo.’+ (Azo kue ayeke tene: ‘Amen!’)25 “‘Deba ayeke na ndö ti zo so ayeda ti mû goro ti fâ* zo so tënë ayeke na li ti lo pëpe.’*+ (Azo kue ayeke tene: ‘Amen!’)26 “‘Deba ayeke na ndö ti zo so asara si atënë ti Ndia so ayeke na ngangu pëpe na lo sara ye alingbi na ni pëpe.’+ (Azo kue ayeke tene: ‘Amen!’)


text: 16 Na peko ti so azo ti Israël kue alondo na Élim ala hon, ala si na benyama ti Sîn,+ so ayeke na popo ti Élim na Sinaï. A yeke na lango 15 ti use nze ni na peko ti so ala sigi na kodro ti Égypte.2 Azo ti Israël kue akomanse ti kasa Moïse na Aaron na yâ ti benyama.+3 Azo ti Israël atene na Moïse na Aaron: “Ahon tënë e kui fade na maboko ti Jéhovah na kodro ti Égypte tongana e yeke duti lani na terê ti ata ti nyama,+ tongana e yeke te lani mapa alingbi na e. Me ala ga na e na yâ ti benyama so ti tene nzara afâ bungbi ti azo so kue.”+4 Na pekoni, Jéhovah atene na Moïse: “Bâ, mbi yeke sara si mapa alondo na yayu atï tongana ngu-nzapa ndali ti ala.+ A lingbi zo oko oko asigi ti ro so alingbi na lo lâ oko oko,+ tongaso si mbi tara bê ti ala ti bâ wala ala yeke bata ndia ti mbi wala pëpe.+5 Me na lango omene ni,+ tongana ala leke kobe so ala ro, fade ti so ni so ala yeke ro ka lango oko oko so, ala yeke ro ni fani use.”+6 Tongaso, Moïse na Aaron atene na azo ti Israël kue: “Na lakui, ala yeke hinga biani so a yeke Jéhovah la asigi na ala na kodro ti Égypte.+7 Na ndapre ala yeke bâ ande gloire ti Jéhovah, ngbanga ti so Jéhovah amä kasango ndo so ala yeke kasa na lo so awe. E yeke ti e azo wa si ala yeke kasa e so?”8 Moïse akiri atene: “Tongana Jéhovah amû na ala nyama ti te na lakui nga lo mû na ala mapa na ndapre alingbi na nzara ti ala, ala yeke bâ ande so Jéhovah amä kasango ndo ti ala so ala yeke kasa na lo so awe. Me e, e yeke ti e azo wa? A yeke e la si ala yeke kasa e so pëpe, me Jéhovah la ala yeke kasa lo so.”+9 Moïse atene na Aaron: “Tene na azo ti Israël ni kue: ‘Ala ga na gbele Jéhovah, ngbanga ti so lo mä kasango ndo ti ala ni awe.’”+10 Gï so Aaron asara tënë na azo ti Israël ni kue awe, ala tourné lê ti ala na mbage ti benyama, mo ye ti bâ, gloire ti Jéhovah asi na yâ ti mbinda ni.+11 Jéhovah akiri atene na Moïse, atene:12 “Mbi mä kasango ndo ti azo ti Israël awe.+ Tene na ala, mo tene: ‘Na peko ti lindango ti lâ kozoni si ndo avuko,* ala yeke te ande nyama nga na ndapre ala yeke te mapa alingbi na nzara ti ala;+ ala yeke hinga so mbi Jéhovah Nzapa ti ala la.’”+13 Tongaso, na lakui adodoro aga amû yâ ti camp ni kue;+ na ndapre ambeni ye tongana ngu ti pere atï na sese angoro camp ni kue.14 Tongana angu ni so ahule awe, ambeni kete kete ye ayeke na lê ti sese ti benyama ni, a yeke fuku fuku tongaso;+ a yeke kete kete tongana afuku ti glason na ndö ti sese ni.15 Tongana azo ti Israël abâ ni, ala tene na mba: “So nyen la?” Ala hinga ye ni so pëpe. Moïse atene na ala: “A yeke mapa so Jéhovah amû na ala ti ga kobe ti ala.+16 Jéhovah atene: ‘Fade zo oko oko aro so alingbi na lo. Zo oko oko ayeke ro omer oko*+ alingbi na wungo ti azo* so ayeke na yâ ti tente ti lo.’”17 Azo ti Israël asara tongana ti so a hunda. Ala yeke ro ni, ambeni aro gbani na ambeni aro kete.18 Tongana ala yeke haka ni na omer, lo so aro gbani awara ahon ndö ni pëpe; lo so aro kete so, ti lo amanke pëpe.+ Ala ro ni alingbi na ti so zo oko oko alingbi ti te.19 Na pekoni Moïse atene na ala: “Zo oko abata mbeni juska na ndapre pëpe.”+20 Me ala mä Moïse pëpe. Tongana ambeni zo abata mbeni juska na ndapre, angusu adü dä na a fun, na bê ti Moïse ason na terê ti ala.21 Ala ro ni lakue na ndapre, zo oko oko aro ni alingbi na ti so lo lingbi ti te. Tongana lâ asu ngangu, a ga ngu.22 Na lango omene ni, zo oko oko aro mapa ni fani use,+ so ti tene zo oko aro omer use. Tongaso amokonzi kue ti bungbi ti azo ni aga asara tënë ni na Moïse.23 Moïse atene na ala: “Tënë so Jéhovah atene la. Kekereke ayeke lango ti wungo terê,* mbeni sabbat so ayeke nzoni-kue ndali ti Jéhovah.+ Ala zö ye so ala lingbi ti zö ni, ala tö ye so ala lingbi ti tö ni,+ na ye so angbâ ala bata ni juska na ndapre.”24 Tongaso ala bata ni juska na ndapre alingbi na yanga so Moïse amû, a fun pëpe nga angusu adü dä pëpe.25 Ni la, Moïse atene: “Ala te ni laso, ngbanga ti so lango ti laso ayeke sabbat ndali ti Jéhovah. Laso, ala yeke wara ande ni na sese pëpe.26 Ala yeke ro ni alango omene, me lango mbasambala ni ayeke Sabbat,+ a yeke duti ande dä pëpe.”27 Ye oko, a si na lango mbasambala ni, ambeni asigi ti ro ni, me ala wara ye oko pëpe.28 Tongaso, Jéhovah atene na Moïse: “Ala yeke ngbâ ti ke ti bata acommandement ti mbi nga na andia ti mbi juska lawa?+29 Zia ala hinga so Jéhovah amû na ala Sabbat.+ Ndani la si na lango omene ni lo mû na ala mapa ti lango use. Zia zo oko oko kue angbâ na ndo ti lo. Zia mbeni zo asigi na ndo ti lo na lango mbasambala ni pëpe.”30 Tongaso azo ni abata lango ti Sabbat* na lango mbasambala ni.+31 Azo ti Israël azia iri ni “manne.”* A yeke vuru vuru tongana lê ti coriandre,* na a nzere tongana akpangbala gâteau so a sara ni na mafuta ti otoro.+32 Na pekoni, Moïse atene: “Jéhovah atene: ‘Ala fû mbeni manne ni asi omer oko ala bata ni ndali ti ahale ti ala na yâ ti angoi nde nde so ayeke ga,+ tongaso si ahale ti ala abâ mapa so mbi mû na ala ti te na yâ ti benyama na ngoi so mbi yeke sigi na ala lani na kodro ti Égypte.’”33 Tongaso, Moïse atene na Aaron: “Mû mbeni ta mo zia omer oko ti manne na yâ ni, mo zia ni na gbele Jéhovah tongana mbeni ye so a lingbi a bata ni ndali ti ahale ti ala na yâ ti angoi nde nde so ayeke ga.”+34 Tongana ti so Jéhovah amû yanga lani na Moïse, Aaron azia ni na gbele mbeni sanduku,*+ si a bata ni.35 Azo ti Israël ate manne ngu 40,+ juska ala si na sese so azo asara kodro dä.+ Ala te manne juska ala si na yanga ti sese ti kodro ti Canaan.+36 Tongana a mû omer oko, a lingbi na dixième ti épha.*